**รายงานการประชุมคณะอนุกรรมการศูนย์ปฏิบัติการป้องกันและปราบปรามการค้ามนุษย์จังหวัดสตูล**

**(ศปคม.จังหวัดสตูล) ครั้งที่ ๑/๒๕๕๖**

**เมื่อวันที่ ๑๐ มกราคม ๒๕๕๖ เวลา ๑๐.๐๐ น.**

**ณ ห้องประชุมโต๊ะหยงกง ศาลากลางจังหวัดสตูล**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**คณะอนุกรรมการที่มาประชุม**

๑.นายวีระศักดิ์ นิ่มธุภะริยะ พัฒนาสังคมและความมั่นคงของมนุษย์จังหวัดสตูล ปฏิบัติหน้าที่ประธาน

อนุกรรมการ

๒. นายปภังกร สุขแก้ว แทนอัยการจังหวัดสตูล แผนกคดีเยาวชนและครอบครัวจังหวัดสตูล อนุกรรมการ

๓. พ.ต.อ.โชติ ชัยชมภู ผู้บังคับการตำรวจภูธรจังหวัดสตูล อนุกรรมการ

๔. นางณัฐิยา ลือขจร แทนนายแพทย์สาธารณสุขจังหวัดสตูล อนุกรรมการ

๕. นายกอเฉ็ม หมีนเหม แทนผู้อำนวยการสำนักงานเขตพื้นที่การศึกษาประถมศึกษาสตูล อนุกรรมการ

๖. นายสะการิยา อุมาจิ แทนนายกองค์การบริหารส่วนจังหวัดสตูล อนุกรรมการ

๗. นางสมศรี รักนุ้ย วัฒนธรรมจังหวัดสตูล อนุกรรมการ

๘. นางอมรวรรณ ช่วงเพ็ชจินดา แทนแรงงานจังหวัดสตูล อนุกรรมการ

๙. นางสาวสุนันทา แก้วจันทร์ แทนจัดหางานจังหวัดสตูล อนุกรรมการ

๑๐.นางกาญจนา ยอสมเพ็ชร แทนสวัสดิการและคุ้มครองแรงงานจังหวัดสตูล อนุกรรมการ

๑๑.นายเจนรบ รักวิจิตร แทนผู้อำนวยการสถานพินิจและคุ้มครองเด็กและเยาวชนจังหวัดสตูล อนุกรรมการ

๑๒.พ.ต.ท.หญิง นีออน แก้วก้า แทนผู้กำกับการตรวจคนเข้าเมืองสตูล อนุกรรมการ

๑๓.นายสำราญ วิจิตรพันธ์ ประชาสัมพันธ์จังหวัดสตูล อนุกรรมการ

๑๔.นางลัลธิมา หมาดปูเต๊ะ แทนผู้อำนวยการศูนย์พัฒนาสังคมหน่วยที่ ๕๗ จังหวัดสตูล อนุกรรมการ๑๕.พ.ต.ท.ชยพล ใหญ่ยิ่ง สารวัตรสถานีตำรวจน้ำ ๓ กองกำกับการ ๙ กองบังคับการตำรวจน้ำ อนุกรรมการ

๑๖.นางสาววิชชุดา เฉลิมวงค์ แทนหัวหน้าบ้านพักเด็กและครอบครัวจังหวัดสตูล อนุกรรมการ

๑๗.นางสาวสุกัญญา จงเอกวุฒิ แทนนายกเหล่ากาชาดจังหวัดสตูล อนุกรรมการ

๑๘.นายณฐกร นิยมเดชา หัวหน้าศูนย์ให้คำปรึกษากิจกรรมเพื่อสังคม จังหวัดสตูล อนุกรรมการ๑๙.นางสาวหทัยรัตน์ เจษฎานนท์ หัวหน้ากลุ่มสวัสดิการสังคมและพิทักษ์คุ้มครองสิทธิ

สำนักงานพัฒนาสังคมและความมั่นคงของมนุษย์จังหวัดสตูล อนุกรรมการ

และผู้ช่วยเลขานุการ

**คณะอนุกรรมการที่ไม่มาประชุม**

๑. ผู้ว่าราชการจังหวัดสตูล ติดราชการ

๒. รองผู้ว่าราชการจังหวัดสตูล ติดราชการ

๓. ปลัดจังหวัดสตูล ติดราชการ

/..ผู้เข้า....

-๒-

**ผู้เข้าร่วมประชุม**

1. นายธีรวัจน์ จุลนวล นักสังคมสงเคราะห์ชำนาญการ สำนักงานพัฒนาสังคมและความมั่นคงของมนุษย์จังหวัดสตูล
2. นายศักดิ์กรินทร์ มรรคาเขต นิติกร สำนักงานพัฒนาสังคมและความมั่นคงของมนุษย์จังหวัดสตูล
3. นางสาวนริศราส์ แออุดม นักพัฒนาสังคม เจ้าหน้าที่ศูนย์ปฏิบัติการป้องกันและปราบปรามการค้ามนุษย์

จังหวัดสตูล สำนักงานพัฒนาสังคมและความมั่นคงของมนุษย์ จังหวัดสตูล

**เริ่มประชุมเวลา ๑๐.๐๐ น.**

**ระเบียบวาระที่ ๑ เรื่องประธานแจ้งให้ที่ประชุมทราบ**

คณะอนุกรรมการศูนย์ปฏิบัติการป้องกันและปราบปรามการค้ามนุษย์จังหวัดสตูล ด้วย ผู้ว่าราชการจังหวัดสตูล ท่านติดราชการ จึงได้มีการเลือกประธานในที่ประชุม ซึ่งมีมติที่ประชุมได้มอบหมายให้กระผม นายวีระศักดิ์ นิ่มธุภะริยะ พัฒนาสังคมและความมั่นคงของมนุษย์จังหวัดสตูล ทำหน้าที่ประธานในวันนี้ และตามที่ได้มีการแต่งตั้งคณะอนุกรรมการศูนย์ปฏิบัติการป้องกันและปราบปรามการค้ามนุษย์จังหวัดสตูล (ศปคม.จังหวัดสตูล) เพื่อปฏิบัติหน้าที่ในการป้องกันช่วยเหลือ ฟื้นฟูให้การสงเคราะห์ผู้ที่ตกเป็นเหยื่อการค้ามนุษย์ตลอดจนการดำเนินการทางกฎหมายแก่เครือข่ายหรือขบวนการค้ามนุษย์และเพื่อให้การปฏิบัติหน้าที่คณะอนุกรรมการฯ สามารถดำเนินการตามภารกิจที่ได้รับมอบหมาย จึงได้เชิญคณะอนุกรรมการฯ ประชุมในวันนี้และขอขอบคุณคณะอนุกรรมการฯ ที่เข้าร่วมประชุมทุกท่าน

**ระเบียบวาระที่ ๒ เรื่องรับรองรายงานการประชุม**

รับรองรายงานการประชุมคณะอนุกรรมการศูนย์ปฏิบัติการป้องกันและปราบปราม การค้ามนุษย์จังหวัดสตูลครั้งที่ ๒/๒๕๕๕

ที่ประชุมพิจารณาแล้วรับรองโดยไม่มีการแก้ไข

**ระเบียบวาระที่ ๓ เรื่องเสนอเพื่อทราบ**

**๓.๑ ผลการพิจารณาโครงการที่ผ่านการอนุมัติจากกองทุนเพื่อการป้องกันและปราบปราม การค้ามนุษย์ (ประชุมคณะอนุกรรมการฯ ครั้งที่ ๒/๒๕๕๕)**

**ฝ่ายเลขานุการ** - ตามที่กองทุนเพื่อการป้องกันและปราบปรามการค้ามนุษย์ กระทรวงการพัฒนาสังคมและความมั่นคงของมนุษย์ เป็นกองทุนที่จัดตั้งขึ้นตามพระราชบัญญัติป้องกันและปราบปรามการค้ามนุษย์ พ.ศ.๒๕๕๑ โดยมีวัตถุประสงค์เพื่อเป็นทุนใช้จ่ายสำหรับการป้องกันและปราบปรามการค้ามนุษย์ โดยจะให้การช่วยเหลือผู้เสียหายจากการกระทำความผิดฐาน ค้ามนุษย์ และให้การสนับสนุนโครงการเกี่ยวกับการป้องกันและปราบปรามการค้ามนุษย์ของหน่วยงานภาครัฐและองค์กรเอกชนหน่วยงานที่เสนอโครงการด้านการป้องกันและปราบปรามการค้ามนุษย์ ซึ่งจังหวัดสตูลได้ส่งโครงการเพื่อขอรับการสนับสนุนงบประมาณจากกองทุนเพื่อการป้องกันและปราบปรามการค้ามนุษย์ จำนวน ๕ โครงการ ซึ่งสำนักงานปลัดกระทรวงการพัฒนาสังคมและความมั่นคงของมนุษย์ แจ้งให้ทราบว่า มติที่ประชุมคณะกรรมการบริหารกองทุนเพื่อการป้องกันและปราบปรามการค้ามนุษย์ ครั้งที่ ๕/๒๕๕๕ เมื่อวันที่ ๑๙ กันยายน ๒๕๕๕ อนุมัติเงินขอรับการสนับสนุนโครงการจังหวัดสตูล จำนวน ๒ โครงการ ดังนี้

-/๑.โครง...

-๓-

๑. โครงการอบรมให้ความรู้แก่กลุ่มเสี่ยงด้านการป้องกันและปราบปราม การค้ามนุษย์ในจังหวัดสตูล หน่วยงานที่รับผิดชอบ ตรวจคนเข้าเมืองจังหวัดสตูล งบประมาณที่อนุมัติ เป็นเงิน ๙๔,๙๐๐.-บาท (เก้าหมื่นสี่พันเก้าร้อยบาทถ้วน)

๒. โครงการฝึกอบรมให้ความรู้ด้านการป้องกันและปราบปรามปัญหาการค้ามนุษย์แก่ผู้นำท้องถิ่น อำเภอละงู จังหวัดสตูล หน่วยงานที่รับผิดชอบ ที่ทำการปกครองอำเภอละงู จังหวัดสตูล งบประมาณที่อนุมัติ เป็นเงิน ๕๐,๐๐๐.-บาท(ห้าหมื่นบาทถ้วน)

- ที่ประชุมรับทราบ

**๓.๒ ผลการดำเนินการคัดแยกผู้เสียหายจากการค้ามนุษย์**

**ฝ่ายเลขานุการ -** ด้วยสำนักงานพัฒนาสังคมและความมั่นคงของมนุษย์จังหวัดสตูล โดยศูนย์ปฏิบัติการป้องกันและปราบปรามการค้ามนุษย์จังหวัดสตูล ได้รับการประสานงานจากสถานีตำรวจภูธรควนกาหลง ว่ามีการจับกุมชาวโรฮิงญา จำนวน ๑๒๗ คน เมื่อวันจันทร์ที่ ๒๔ ธันวาคม ๒๕๕๕ เวลา ๐๕.๐๐ น. จากการสอบสวนเบื้องต้นทราบว่าชาวโรฮิงญา ได้อพยพมาจากรัฐยะไข่ ประเทศพม่า

สำนักงานพัฒนาสังคมและความมั่นคงของมนุษย์จังหวัดสตูล ได้มอบหมายให้เจ้าหน้าที่ ออกตรวจสอบข้อเท็จจริงและทำการคัดแยกผู้เสียหายจากการค้ามนุษย์ ร่วมกับ เจ้าหน้าที่บ้านพักเด็กและครอบครัวจังหวัดสตูล ตรวจคนเข้าเมืองจังหวัดสตูล พนักงานสอบสวนและล่ามชาวพม่า ณ สถานีตำรวจภูธรควนกาหลง สถานีตำรวจภูธรท่าแพ สถานีตำรวจภูธรละงู และสถานีตำรวจภูธรเมืองสตูล ชาวโรฮิงญา จำนวน ๑๒๗ คน ผลปรากฏว่า ชาวโรฮิงญาได้อพยพมาจาก รัฐยะไข่ ประเทศพม่า เพื่อมุ่งหน้าสู่ประเทศมาเลเซีย และอินโดนีเซีย โดยประเทศไทยเป็นทางผ่าน ซึ่งชาวโรฮิงญาทั้งหมดเดินทางมาด้วยความสมัครใจไม่มีผู้ใดหลอกลวง บังคับให้เข้ามาทำงานแต่อย่างใด จึงไม่เข้าข่ายการค้ามนุษย์

นอกจากนี้สำนักงานพัฒนาสังคมและความมั่นคงของมนุษย์จังหวัดสตูล ได้ดำเนินการช่วยเหลือเบื้องต้น โดยการประสานสำนักงานเหล่ากาชาดจังหวัดสตูล บ้านพักเด็กและครอบครัว จังหวัดสตูล ภาคประชาชน และพี่น้องชาวมุสลิมที่มีจิตอาสา ร่วมบริจาคอาหารและถุงยังชีพ ให้แก่ชาวโรฮิงญาที่ถูกจับกุม ก่อนที่ด่านตรวจคนเข้าเมืองจังหวัดสตูลดำเนินการผลักดันออกนอกประเทศต่อไป

**สถานีตำรวจน้ำฯ -** ชาวโรฮิงญาส่วนใหญ่หากมีการตรวจพบจะไม่มีการจับกุม เพราะทางองค์การสหประชาชาติได้ให้ความสำคัญในการช่วยเหลือผลักดันผู้ลี้ภัยชาวโรฮิงญา ดังนั้นจะไม่มีการจับกุมแต่จะผลักดันให้ออกนอกประเทศไปยังประเทศที่ ๓

**แทนตำรวจภูธรฯ -** จากการสืบสวนสอบสวนชาวโรฮิงญาต้องการลี้ภัย ซึ่งได้อพยพจากรัฐยะไข่ ประเทศพม่า เพื่อมุ่งหน้าสู่ประเทศที่รองรับ ต้องการได้รับความคุ้มครองด้านสิทธิมนุษยชน

**แทนสำนักงานเขตฯ** - ชาวโรฮิงญา อาศัยอยู่ในรัฐยะไข่ ประเทศพม่า เป็นชนกลุ่มน้อยที่ไม่เคยได้รับ สิทธิในด้านสวัสดิการทางสังคมต่างๆ ที่ประชาชนพึงจะได้รับในประเทศพม่า ไม่ได้รับสัญชาติพม่า และไม่ได้รับการคุ้มครองสวัสดิภาพจากรัฐบาล และไม่เป็นที่ยอมรับในสังคมประเทศพม่า

-/..ฝ่ายเลขา..

-๔-

**ฝ่ายเลขานุการ -** คาดว่าแนวโน้มที่จะมีชาวโรฮิงญาอพยพมาจากประเทศพม่า มีปริมาณเพิ่มมากขึ้นจากการลี้ภัยทุกภาคส่วนที่เกี่ยวข้องจึงควรตระหนักและให้ความสำคัญในด้านสิทธิมนุษยชน และให้ความร่วมมือในการแก้ไขการอพยพของชาวโรฮิงญาเพื่อขอลี้ภัยและลักลอบหนีเข้ามาในประเทศไทย

- ที่ประชุมรับทราบ

**๓.๓ การประชาสัมพันธ์ประกาศสืบหาบุคคลสูญหาย หรือ ผู้อาจตกเป็นเหยื่อของการค้ามนุษย์ จำนวน ๖ ราย**

**ฝ่ายเลขานุการ** - ศูนย์ปฏิบัติการป้องกันและปราบปรามการค้ามนุษย์จังหวัดสตูล ได้ส่งหนังสือประสานถึงตำรวจภูธรจังหวัดสตูล สำนักงานประชาสัมพันธ์จังหวัดสตูล อำเภอทุกอำเภอ ผู้อำนวยการสถานีวิทยุกระจายเสียงแห่งประเทศไทยจังหวัดสตูล และนายสถานีวิทยุกระจายเสียง อ.ส.ม.ท.จังหวัดสตูล ดำเนินการประสานหน่วยงานในสังกัด ประชาสัมพันธ์ประกาศหา บุคคลสูญหาย จำนวน ๖ รายตั้งแต่เดือนสิงหาคม ๒๕๕๕ – มกราคม ๒๕๕๖

**ข้อมูลบุคคลสูญหาย หรือ อาจตกเป็นเหยื่อของการค้ามนุษย์ จำนวน ๖ ราย**

|  |  |  |  |
| --- | --- | --- | --- |
| ลำดับที่ | ข้อมูลบุคลสูญหาย | หน่วยงานที่แจ้ง | สาเหตุการสูญหาย/สถานที่สูญหาย |
| ๑. | นางสาวสุภาพร พุยพุทธ อายุ ๑๗ ปี อยู่บ้านเลขที่ ๙๗ หมู่ที่ ๑ ตำบลเขาแก้ว อำเภอเชียงคาน จังหวัดเลย | สนง.พมจ.เลย | ได้หายออกจากบ้านไปตั้งแต่วันที่ ๕ มิถุนายน ๒๕๕๕ กับแฟนหนุ่มซึ่งคบหากันมาระยะหนึ่ง หลังจากนั้นไม่สามารถติดต่อได้อีกเลย |
| ๒. | พระศุภวัฒน์ พรประสิทธิ์ (ฉายาจิรสุโก) อายุ ๓๙ ปี รูปร่างสันทัดสูง ๑๗๐ ซม. | สนง.พมจ.ชุมพร | ได้หายไปจากวัดโพธิการาม อำเภอเมืองชุมพร จังหวัดชุมพร ตั้งแต่วันที่ ๒๓ สิงหาคม ๒๕๕๕โดยบอกกับพระในวัดว่าจะไปหาหมอที่จังหวัดสุราษฎร์ธานี หลังจากนั้นไม่สามารถติดต่อได้อีกเลย |
| ๓. | นางสาวมณีรัตน์ แก้วอินทร์ อายุ ๒๓ ปี อยู่บ้านเลขที่ ๑๙ หมู่ที่ ๗ ตำบลนาขมิ้น อำเภอโพนสวรรค์ จังหวัดนครพนม | สนง.พมจ.นครพนม | ได้เดินทางไปทำงานเป็นแม่บ้าน ที่โรงแรมระดับ ๕ ดาว แห่งหนึ่ง อำเภอปราณบุรี จังหวัดประจวบคีรีขันธ์ และเมื่อวันที่ ๔ เมษายน ๒๕๕๕ ไม่สามารถาติดต่อได้อีกเลย |
| ๔. | นางสาวเกลอ (Ma Kler) อายุประมาณ ๑๖ – ๑๘ ปี อาศัยอยู่ศูนย์พักพิงชั่วคราวบ้านแม่หละ บ้านเลขที่ ๘๒ โซน A-Section ๒ | สนง.พมจ.ตาก | ได้หนีออกจากศูนย์พักพิงชั่วคราวบ้านแม่หละ และได้โทรติดต่อกลับมาเมื่อวันที่ ๑๗ ตุลาคม ๒๕๕๕ ว่าทำงานเป็นแม่บ้านซึ่งนายจ้างเป็นตำรวจ และนายจ้างกำลังจะย้ายที่ทำงาน หลังจากนั้นไม่สามารถติดต่อได้อีกเลย |

-/..ตาราง..

-๕-

|  |  |  |  |
| --- | --- | --- | --- |
| ลำดับที่ | ข้อมูลบุคลสูญหาย | หน่วยงานที่แจ้ง | สาเหตุการสูญหาย/สถานที่สูญหาย |
| ๕. | นางบุญหนา เมืองโคตร อายุ ๖๕ ปี อยู่บ้านเลขที่ ๑๐ หมู่ที่ ๒ ตำบลกะรน อำเภอเมืองภูเก็ต จังหวัดภูเก็ต | สนง.พมจ.ภูเก็ต | ได้เดินทางออกจากบ้านที่จังหวัดภูเก็ต เมื่อวันที่ ๑๑ พ.ค.๒๕๕๕ คาดว่าเดินทางกลับจังหวัดมุกดาหาร หลังจากนั้นไม่สามารถติดต่อได้อีกเลย |
| ๖. | นางเกลี้ยง แก้วมณี อายุ ๗๗ ปี อยู่บ้านเลขที่ ๑๒๕ หมู่ที่ ๕ ตำบลวังหว้า อำเภอแกลง จังหวัดระยอง | สนง.พมจ.ระยอง | ได้หายออกจากบ้านไปตั้งแต่วันที่ ๑๕ ธันวาคม พ.ศ. ๒๕๕๕ หลังจากนั้นไม่สามารถติดต่อได้อีกเลย |

**พมจ.สตูล** - ขอให้ทุกหน่วยงานที่เกี่ยวข้องช่วยกันประชาสัมพันธ์บุคคลสูญหาย และเป็นเครือข่ายในการประสานข้อมูลปฏิบัติงานร่วมกัน

- ที่ประชุมรับทราบ

**ระเบียบวาระที่ ๔ เรื่องเพื่อพิจารณา**

๔.๑ แผนปฏิบัติงานการป้องกันและปราบปรามการค้ามนุษย์จังหวัดสตูล ประจำปี พ.ศ.๒๕๕๖

**ฝ่ายเลขานุการ** - ด้วยคณะรัฐมนตรีได้มีมติเมื่อวันที่ ๑๑ พฤษภาคม ๒๕๕๓ เห็นชอบนโยบายยุทธศาสตร์ และมาตรการในการป้องกันและปราบปรามการค้ามนุษย์ พุทธศักราช ๒๕๕๔ – ๒๕๕๙ ซึ่งมีวัตถุประสงค์เพื่อให้ทุกภาคส่วนที่เกี่ยวข้องในการป้องกันและปราบปรามการค้ามนุษย์ ทั้งภาครัฐ ภาคเอกชน องค์กรระหว่างประเทศและภาคประชาสังคม ใช้เป็นแนวทางในการดำเนินงานป้องกันและปราบปรามการค้ามนุษย์ร่วมกัน ตามหลักการบริหารจัดการแบบมีส่วนร่วมจากภาคีเครือข่ายทุกภาคส่วน เพื่อเป็นการระดมสรรพกำลังและความคิดเห็นจากปัญหาและอุปสรรคในการทำงานทุกระดับ และให้บรรลุความมุ่งหวังร่วมกันตามเจตนารมณ์ของนโยบาย ยุทธศาสตร์ และมาตรการในการป้องกันและปราบปรามการค้ามนุษย์ พุทธศักราช ๒๕๕๔ – ๒๕๕๙ รวมถึงเพื่อสนับสนุนให้มีการจัดทำแผนปฏิบัติการทุกระดับให้สอดคล้องในทิศทางเดียวกันกระทรวงการพัฒนาสังคมและความมั่นคงของมนุษย์ ได้กำหนดให้ศูนย์ปฏิบัติการป้องกันและปราบปรามการค้ามนุษย์จังหวัด จัดทำแผนปฏิบัติงานการป้องกันและปราบปรามการค้ามนุษย์จังหวัด ประจำปี พ.ศ.๒๕๕๖ ขึ้นดังนั้น สำนักงานพัฒนาสังคมและความมั่นคงของมนุษย์จังหวัดสตูล โดยศูนย์ปฏิบัติการป้องกันและปราบปรามการค้ามนุษย์จังหวัดสตูล จึงได้ประสานหน่วยงานที่เกี่ยวข้อง ในการขอแผนปฏิบัติงานเพื่อจัดทำแผนปฏิบัติงานการป้องกันและปราบปรามการค้ามนุษย์จังหวัดสตูล ประจำปี พ.ศ.๒๕๕๖ ในการป้องกันและปราบปรามการค้ามนุษย์

**ฝ่ายเลขานุการ -** ๑. บ้านพักเด็กและครอบครัวจังหวัดสตูล มีแผนและแนวทางการดำเนินการป้องกันและปราบปรามการค้ามนุษย์ ๓ โครงการ ดังนี้

๑.๑ จัดโครงการให้ความรู้เพื่อป้องกันการถูกล่อลวงเป้าหมาย ๑๐๐ คน จำนวน ๑ รุ่น

๑.๒ โครงการพัฒนาศักยภาพกลุ่มเป้าหมายเพื่อป้องกันการถูกล่อลวง (ฝึกอาชีพระยะสั้น ๓๐ วัน) จำนวน ๑ รุ่น ๒๐ คน

-/..โครงการ..

-๖-

๑.๓ โครงการประชาสัมพันธ์และติดตามเหยื่อภายหลังคืนสู่ครอบครัวเพื่อป้องกันและปราบปรามการค้ามนุษย์

- ๒. สำนักงานสวัสดิการและคุ้มครองแรงงาน การตรวจสอบกลุ่มเสี่ยง (การใช้แรงงานบังคับ, การค้ามนุษย์ด้านแรงงาน, การใช้แรงงานเด็กและแรงงานต่างด้าว)

- ๓. สถานีตำรวจน้ำ ๓ กองกำกับการ ๙ กองบังคับการตำรวจน้ำ การออกตรวจลาดตระเวนป้องกันและการกระทำความผิดต่างๆ โดยเน้นในเรื่อง ยาเสพติด อาวุธสงคราม ต่างด้าวหลบหนีเข้าเมือง และปฏิบัติตามแผนป้องกันประเทศทุกเดือน ตรวจตรา ตรวจค้น เรือประมงที่ต้องสงสัยหรือเป้าหมายที่กระทำความผิดต่างๆ

- ๔. ตรวจคนเข้าเมืองปฏิบัติตามแผนการป้องกันและปราบปรามการค้ามนุษย์ตรวจคนเข้าเมือง จังหวัดสตูล ในเรื่องของการป้องกันการสืบสวน การดำเนินการสืบสวนเกี่ยวกับบุคคลที่มีลักษณะเป็นขบวนการนำพา แหล่งหลบซ่อนและแหล่งมั่วสุม และงานตรวจสอบบุคคลและพาหนะที่ใช้ในการเดินทางเข้าออกในราชอาณาจักร

- ๕. ตำรวจภูธรจังหวัดสตูลการจัดตั้งศูนย์พิทักษ์เด็ก สตรี ครอบครัวและป้องกันปราบปราม การค้ามนุษย์

- ๖. สำนักงานวัฒนธรรมจังหวัดสตูล จัดทำโครงการประชุมชี้แจงนโยบายระเบียบและแนวปฏิบัติสำหรับผู้ประกอบกิจการร้านเกม ร้านคาราโอเกะ ร้านเช่าวีซีดี ตาม พ.ร.บ.ภาพยนตร์และวีดิทัศน์ พ.ศ.๒๕๕๑

- ๗. สาธารณสุขจังหวัดสตูล จัดทำโครงการพัฒนาศักยภาพบุคลากรในการดำเนินงานป้องกันและแก้ไขปัญหาการค้ามนุษย์

- ๘. สถานพินิจและคุ้มครองเด็กและเยาวชนจังหวัดสตูลจัดโครงการการคัดกรองเด็ก /เยาวชนเพื่อประสานงานคุ้มครองสวัสดิภาพและเยาวชน

- ๙. ศูนย์ให้คำปรึกษากิจกรรมเพื่อสังคม จังหวัดสตูล มีแผนและแนวทางการดำเนินการป้องกันและปราบปรามการค้ามนุษย์ ๔ โครงการ ดังนี้

๙.๑ โครงการจัดทำสื่อแผ่นพับเพื่อเผยแพร่องค์ความรู้ด้านการป้องกันและปราบปราม การค้ามนุษย์

๙.๒ โครงการประกวดคำขวัญ วาดภาพ และเรียงความ ในหัวข้อที่เกี่ยวกับการป้องกันและปราบปรามการค้ามนุษย์

๙.๓ โครงการพัฒนาทักษะชีวิต “รู้เท่าทันการค้ามนุษย์”

๙.๔โครงการศึกษาและค้นหาเครือข่ายการทำงานด้านการป้องกันและปราบปรามการค้ามนุษย์จังหวัดสตูล

- ๑๐. สำนักงานพัฒนาสังคมและความมั่นคงชองมนุษย์จังหวัดสตูล มีแผนและแนวทางการดำเนินการป้องกันและปราบปรามการค้ามนุษย์ ๒ โครงการ ดังนี้

๑๐.๑ จัดงานวันรณรงค์ต่อต้านการค้ามนุษย์

๑๐.๒ โครงการอบรมเผยแพร่ความรู้ ตามพ.ร.บ.ป้องกันและปราบปรามการค้ามนุษย์

พ.ศ.๒๕๕๑

-/..พมจ.สตูล..

-๗-

**พมจ.สตูล** - เนื่องจากสถานการณ์การค้ามนุษย์ในจังหวัดสตูลยังไม่ปรากฎสถานการณ์ความรุนแรงอย่างชัดเจน การจัดทำแผนปฏิบัติงานการป้องกันและปราบปรามการค้ามนุษย์จังหวัดสตูล จึงมุ่งเน้นการจัดโครงการให้ความรู้แก่เครือข่ายเพื่อเฝ้าระวังและป้องกัน แก้ไข ปัญหา การค้ามนุษย์ในจังหวัดสตูล

**มติที่ประชุม** - มีมติเห็นชอบแผนปฏิบัติงานการป้องกันและปราบปรามการค้ามนุษย์จังหวัดสตูล ประจำปี พ.ศ.๒๕๕๖ ในการปฏิบัติงานด้านการป้องกันและปราบปรามการค้ามนุษย์จังหวัดสตูล

**๔.๒ เสนอโครงการฯ เพื่อขอรับเงินจากกองทุนเพื่อการป้องกันและปราบปรามการค้ามนุษย์ประจำปี ๒๕๕๖**

**ฝ่ายเลขานุการ** - ด้วยกองทุนเพื่อการป้องกันและปราบปรามการค้ามนุษย์ กระทรวงการพัฒนาสังคมและความมั่นคงของมนุษย์ เป็นกองทุนที่จัดตั้งขึ้นตามพระราชบัญญัติป้องกันและปราบปรามการค้ามนุษย์พ.ศ.๒๕๕๑ โดยมีวัตถุประสงค์เพื่อเป็นทุนใช้จ่ายสำหรับการป้องกันและปราบปรามการค้ามนุษย์ โดยจะให้การช่วยเหลือผู้เสียหายจากการกระทำความผิดฐานค้ามนุษย์ และให้การสนับสนุนโครงการเกี่ยวกับการป้องกันและปราบปรามการค้ามนุษย์ของหน่วยงานภาครัฐและองค์กรเอกชนหน่วยงานที่เสนอโครงการด้านการป้องกันและปราบปรามการค้ามนุษย์มีหน่วยงานที่เสนอโครงการดังกล่าว ๑ โครงการ คือ บ้านพักเด็กและครอบครัวจังหวัดสตูลเสนอโครงการค่ายครอบครัว เพื่อป้องกันการถูกล่อลวงงบประมาณที่เสนอขอโครงการฯ ๓๐๙,๐๐๐.-บาท (สามแสนเก้าพันบาทถ้วน)

**น.ส.วิชชุดา เฉลิมวงค์** - เป็นผู้นำเสนอ ดังนี้

**แทนหัวหน้าบ้านพักฯ** โครงการค่ายครอบครัว เพื่อป้องกันการถูกล่อลวง

บ้านพักเด็กและครอบครัวจังหวัดสตูลตระหนักในสถานการณ์การค้ามนุษย์จังหวัดสตูล พบว่า เริ่มมีปรากฏและมีการดำเนินคดีในความผิดฐานค้ามนุษย์แล้ว ในรูปแบบของการกระทำดังนี้ การค้าประเวณีของเด็กนักเรียน นักศึกษา ตามร้านอาหาร สถานบันเทิงต่างๆ การจัดโครงการค่ายครอบครัวเพื่อมุ่งหวังให้ผู้ปกครอง เด็กและเยาวชนได้มีกิจกรรมร่วมกันและได้รับความรู้ความเข้าใจเกี่ยวกับการค้ามนุษย์ ได้นำความรู้ที่ได้รับเป็นเกราะป้องกันให้สมาชิกในครอบครัว และคนในชุมชนไม่ตกเป็นเหยื่อของขบวนการค้ามนุษย์

โดยมีวัตถุประสงค์เพื่อให้ผู้เข้าร่วมกิจกรรมค่ายครอบครัว นำความรู้ที่ได้รับไปปฏิบัติให้สามารถปลอดภัยจากการถูกคุกคามของปัญหาการค้ามนุษย์ได้

**แทนนายกเหล่าฯ** - กลุ่มเป้าหมาย ๑๐๐ คน ในการจัดกิจกรรม เนื้อหาในการอบรม มีส่วนสำคัญในการจูงใจให้ผู้เข้ารับการอบรมได้รับความรู้และสามารถนำไปใช้ได้จริง

**แทนหัวหน้าบ้านพักฯ** - เนื้อหาสาระสำคัญ ในการอบรม แบ่งเป็น ๒ ส่วน คือ เนื้อหาได้วิชาการ โดยได้เชิญวิทยากร ทั้งภาครัฐและภาคเอกชน ที่มีความรู้ความสามารถในการบรรยาย และได้มีการจัดกิจกรรมสันทนาการเพื่อเสริมสร้างความสัมพันธ์อันดีต่อผู้เข้าร่วมกิจกรรม

**วัฒนธรรมฯ** - กลุ่มเป้าหมาย ๑๐๐ คน คัดเลือกจากพื้นที่ ๗ อำเภอ อยากให้ครอบครัวที่คัดเลือกมาสามารถนำความรู้ที่ได้รับไปเผยแพร่และสร้างเครือข่ายเฝ้าระวังการค้ามนุษย์ในชุมชนได้

-/..แทนนายกฯ..

-๘-

**แทนนายกเหล่าฯ** - สถานที่ที่ใช้ในการอบรมควรมีสิ่งแวดล้อม และธรรมชาติที่เหมาะสมในการจัดกิจกรรม สามารถรองรับผู้เข้าร่วมกิจกรรมได้เป็นอย่างดี

**แทนหัวหน้าบ้านพักฯ** - การคัดเลือกกลุ่มเป้าหมายจะมุ่งเน้นครอบครัวที่สามารถสร้างเครือข่ายได้ ซึ่งจะประสานทางโรงเรียนและภาคีเครือข่ายที่เกี่ยวข้อง ในเรื่องของสถานที่จะเลือกสถานที่ที่เหมาะสมสามารถรองรับผู้เข้ารับการอบรมได้

**พมจ.สตูล** - โครงการค่ายครอบครัว เพื่อป้องกันการถูกล่อลวง เป็นโครงการที่ส่งเสริมให้สมาชิกภายในครอบครัวได้รับความรู้และสร้างความตระหนักในการป้องกันปัญหาการค้ามนุษย์ ส่งเสริมกิจกรรมสัมพันธ์ภายในครอบครัวซึ่งปัจจุบันนี้ด้วยสภาวะทางเศรษฐกิจและสังคมที่มีการแข่งขันตลอดเวลา ทำให้สมาชิกภายในครอบครัวไม่ได้รับการปรึกษาและแลกเปลี่ยนข้อคิดเห็นจากผู้ปกครอง เด็กและเยาวชนจึงคิดและไตร่ตรอง กระทำการในแบบที่ผิดๆ

**มติที่ประชุม** - มีมติเห็นชอบโครงการค่ายครอบครัว เพื่อป้องกันการถูกล่อลวงงบประมาณที่เสนอขอโครงการฯ ๓๐๙,๐๐๐.-บาท (สามแสนเก้าพันบาทถ้วน)

**๔.๓ เสนอขอจดทะเบียนศูนย์ให้คำปรึกษากิจกรรมเพื่อสังคมจังหวัดสตูล เป็นองค์กรด้านการป้องกันและปราบปรามการค้ามนุษย์**

**ฝ่ายเลขานุการ** - กระทรวงการพัฒนาสังคมและความมั่นคงของมนุษย์ โดยสำนักงานเลขานุการคณะกรรมการป้องกันและปราบปรามการค้ามนุษย์ สนับสนุนให้องค์กรเอกชนที่ดำเนินงานด้านการป้องกันและปราบปรามการค้ามนุษย์ จดทะเบียนเป็นองค์กรเอกชนด้านการป้องกันและปราบปรามการค้ามนุษย์ เพื่อให้ได้ข้อมูลของเครือข่ายทั่วประเทศที่ดำเนินงานในเรื่องนี้ และเป็นช่องทางในการประสานงานและแลกเปลี่ยนข้อมูลระหว่างกัน และเป็นการประสานงานการดำเนินงานร่วมกันของหน่วยงานที่เกี่ยวข้องด้านการป้องกันและปราบปรามการค้ามนุษย์โดยมีหลักเกณฑ์ตามระเบียบคณะกรรมการป้องกันและปราบปรามการค้ามนุษย์ ว่าด้วยการจดทะเบียนองค์กรเอกชนด้านการป้องกันและปราบปรามการค้ามนุษย์

ศูนย์ให้คำปรึกษากิจกรรมเพื่อสังคมจังหวัดสตูล เสนอขอจดทะเบียนเป็นองค์กรเอกชนด้านการป้องกันและปราบปรามการค้ามนุษย์ เพื่อเป็นเครือข่ายในการเฝ้าระวังและประสานข้อมูลด้านการป้องกันและปราบปรามการค้ามนุษย์ในจังหวัดสตูล

**หัวหน้าศูนย์ฯ**  - ศูนย์ให้คำปรึกษากิจกรรมเพื่อสังคมจังหวัดสตูล เป็นองค์กรสาธารณะประโยชน์ที่ดำเนินงานและกิจกรรมที่เป็นประโยชน์ต่อสังคมมาอย่างต่อเนื่องเป็นระยะเวลา ๔ ปี พร้อมนี้ได้ดำเนินงานด้านการป้องกันและปราบปรามการค้ามนุษย์ และจัดกิจกรรมต่างๆ มากมาย เช่น การเสริมสร้างองค์ความรู้ ทักษะและวิชาชีพด้านการป้องกันและปราบปรามการค้ามนุษย์ การรณรงค์ให้ความรู้แก่เด็กและเยาวชนในสถานศึกษา การผลิตสื่อที่เป็นประโยชน์ และการสร้างเครือข่ายการทำงานอย่างเป็นรูปธรรม ในพื้นที่จังหวัดสตูล

**พมจ.สตูล** - ศูนย์ให้คำปรึกษากิจกรรมเพื่อสังคมจังหวัดสตูล เป็นองค์กรสาธารณะประโยชน์ที่ดำเนินงานและกิจกรรมที่เป็นประโยชน์ต่อสังคมมาอย่างต่อเนื่อง และมีผลงานที่เด่นชัดในการบำเพ็ญประโยชน์ต่อสาธารณะชน และส่งเสริมสร้างสรรค์กิจกรรมที่ดีต่อสังคม

-/..มติที่..

-๙-

**มติที่ประชุม** - มีมติเห็นชอบจดทะเบียนศูนย์ให้คำปรึกษากิจกรรมเพื่อสังคมจังหวัดสตูล เป็นองค์กรด้านการป้องกันและปราบปรามการค้ามนุษย์ เพื่อเป็นเครือข่ายในการเฝ้าระวังและประสานข้อมูลด้านการป้องกันและปราบปรามการค้ามนุษย์ในจังหวัดสตูล

**ระเบียบวาระที่ ๕ เรื่องอื่นๆ (ถ้ามี**)

**ประชาสัมพันธ์ฯ** - บทบาทและหน้าที่การทำงานของสำนักงานประชาสัมพันธ์จังหวัดสตูล ช่องทางในการเผยแพร่ข้อมูลข่าวสาร กิจกรรมต่างที่เป็นประโยชน์ต่อสาธารณะชน กิจกรรมส่งเสริมและสร้างสรรค์สิ่งดีดีต่อสังคม ประชาสัมพันธ์มีเครือข่ายในการทำงานร่วมกันในการกระจายข้อมูลข่าวสารออกสู่สาธารณะชนให้ได้รับข้อมูลข่าวสารต่างๆ ทั้งในด้านการป้องกันและปราบปรามการค้ามนุษย์ในพื้นที่จังหวัดสตูล หากหน่วยงานใดที่ต้องการประชาสัมพันธ์ข้อมูลข่าวสาร และมีกิจกรรมส่งเสริมด้านการป้องกันและปราบปรามการค้ามนุษย์ ขอให้บูรณาการการทำงานร่วมกันในการเผยแพร่ประชาสัมพันธ์ข้อมูลข่าวสารที่เป็นประโยชน์ต่อสาธารณะชน ด้านการป้องกันและปราบปรามการค้ามนุษย์ เพื่อส่งเสริมให้ประชาชนไดรับข่าวสารและเฝ้าระวังปัญหาการค้ามนุษย์ในพื้นที่จังหวัดสตูล

**พมจ.สตูล** - การบูรณาการการทำงานร่วมกันทุกภาคส่วนที่เกี่ยวข้องในการปฏิบัติงาน สามารถทำให้เกิดการเชื่อมโยงในการประสานข้อมูลข่าวสารที่ถูกต้องและแก้ไขปัญหาการค้ามนุษย์ได้ทันท่วงทีรวมทั้งการประชาสัมพันธ์เผยแพร่ข้อมูลที่เป็นประโยชน์ต่อสาธารณะชนด้านการป้องกันและปราบปรามการค้ามนุษย์ทำให้ลดการเกิดกลุ่มเสี่ยง ที่จะเข้าสู่วังวันของขบวนการค้ามนุษย์ในพื้นที่จังหวัดสตูลได้

**ปิดการประชุม** **- ๑๒.๐๐ น.**

**(ลงชื่อ) ผู้จดรายงานการประชุม**

**(นางสาวนริศราส์ แออุดม)**

**นักพัฒนาสังคม**

**(ลงชื่อ) ผู้ตรวจรายงานการประชุม**

**(นางสาวหทัยรัตน์ เจษฎานนท์)**

**นักสังคมสงเคราะห์ชำนาญการ**

**หัวหน้ากลุ่มสวัสดิการสังคมและพิทักษ์คุ้มครองสิทธิ**

**ระเบียบวาระที่ ๔ เรื่องเสนอเพื่อพิจารณา**

**แผนและแนวทางการดำเนินการป้องกันและปราบปรามการค้ามนุษย์**

**ประธาน -** จังหวัดสตูลโดยภาพรวมไม่พบกลุ่มเสี่ยงที่เข้าข่ายขบวนการค้ามนุษย์และการถูกล่อลวง ซึ่งจากการปฏิบัติงานตามแผนของแต่ละหน่วยงานในปีที่ผ่านมาและในปี 2555 ให้ฝ่ายเลขาฯ นำเสนอแผน

**ฝ่ายเลขานุการ -** สืบเนื่องจากการประชุมครั้งที่ ๒/๒๕๕๔ ที่ประชุมมีมติให้หน่วยงานทำแผนเพื่อจะบูรณาการเฝ้าระวังป้องกันและแก้ไขปัญหาการค้ามนุษย์ สำนักงานพัฒนาสังคมและความมั่นคงของมนุษย์จังหวัดสตูล โดยศูนย์ปฏิบัติการป้องกันและปราบปรามการค้ามนุษย์จังหวัดสตูล เนื่องจากจังหวัดสตูลไม่ได้รับแจ้งว่ามีผู้เสียหายจากการค้ามนุษย์หรือมีเหตุการณ์ข้อมูลที่เกี่ยวข้องเข้าข่ายการค้ามนุษย์ ดังนั้นศูนย์ปฏิบัติการป้องกันและปราบปรามการค้ามนุษย์จังหวัดสตูล มีการดำเนินการป้องกันและปราบปรามการค้ามนุษย์ในรูปแบบของการประชาสัมพันธ์ สื่อรณรงค์ป้องกันและต่อต้านการค้ามนุษย์ให้แก่เด็กและเยาวชน ประชาชนทั่วไป เพื่อเป็นการเฝ้าระวังป้องกันและแก้ไขปัญหาการค้ามนุษย์จังหวัดสตูล และจัดกิจกรรมสันทนาการต่างๆ และขอความร่วมมือหน่วยงานที่เกี่ยวข้องนำแผนงานด้านการป้องกันและปราบปรามการค้ามนุษย์เสนอในที่ประชุม เพื่อบูรณาการร่วมกันในการป้องกันและปราบปรามการค้ามนุษย์ ดังนี้

**บ้านพักเด็กและครอบครัวจังหวัดสตูล** จัดโครงการให้ความรู้เพื่อป้องกันการถูกล่อลวงเป้าหมาย ๘๐๐ คน ๘ รุ่น ๆ ละ ๑๐๐ คน

**สำนักงานสวัสดิการและคุ้มครองแรงงาน** การตรวจสอบกลุ่มเสี่ยง (การใช้แรงงานบังคับ, การค้ามนุษย์ด้านแรงงาน, การใช้แรงงานเด็กและแรงงานต่างด้าว)

**สถานีตำรวจน้ำ ๓ กองกำกับการ ๙ กองบังคับการตำรวจน้ำ** การออกตรวจลาดตระเวนป้องกันและการกระทำความผิดต่างๆ โดยเน้นในเรื่อง ยาเสพติด อาวุธสงคราม ต่างด้าวหลบหนีเข้าเมือง และปฏิบัติตามแผนป้องกันประเทศทุกเดือน ตรวจตรา ตรวจค้น เรือประมงที่ต้องสงสัยหรือเป้าหมายที่กระทำความผิดต่างๆ

/..ตรวจคน.....

**-๗-**

**ตรวจคนเข้าเมือง**  ปฏิบัติตามแผนการป้องกันและปราบปรามการค้ามนุษย์ตรวจคนเข้าเมือง จังหวัดสตูล ในเรื่องของการป้องกันการสืบสวน การดำเนินการสืบสวนเกี่ยวกับบุคคลที่มีลักษณะเป็นขบวนการนำพา แหล่งหลบซ่อนและแหล่งมั่วสุม และงานตรวจสอบบุคคลและพาหนะที่ใช้ในการเดินทางเข้าออกในราชอาณาจักร

**ตำรวจภูธรจังหวัดสตูล**  การจัดตั้งศูนย์พิทักษ์เด็ก สตรี ครอบครัวและป้องกันปราบปรามการค้ามนุษย์

**บ้านพักเด็กฯ -** มีการจัดโครงการให้ความรู้เพื่อป้องกันการถูกล่อลวงจัดอยู่ในแผนงบประมาณปี 2555 กลุ่มเป้าหมาย ๘๐๐ คน ในการจัดโครงการฯ และจะมีทีมสหวิชาชีพในการลงไปเยี่ยมกลุ่มเป้าหมายที่โทรมาแจ้งเบาะแส ผ่านทาง ๑๓๐๐ ศูนย์ประชาบดี

**ประธาน -** เมื่อมีผู้โทรศัพท์เข้ามาแจ้งทางหมายเลข ๑๓๐๐ ศูนย์ประชาบดี จะดำเนินการให้ความช่วยเหลืออย่างไร

**บ้านพักเด็กฯ -** กรณีมีผู้ติดต่อโทรแจ้งเข้ามาขอความช่วยเหลือ เช่น ประสบปัญหาขาดที่พักพิง จะมี ทีมสหวิชาชีพ ๒ ทีม แบ่งการดูแล สำหรับทีมสหวิชาชีพจะมีการประชุมร่วมกันเพื่อตรวจสอบข้อเท็จจริงในการให้ความช่วยเหลือต่อไป

**ประธาน -** กลุ่มเป้าหมาย ๘๐๐ คนมีการคัดเลือกเป้าหมายอย่างไร

**บ้านพักเด็กฯ -** คัดเลือกเด็กในสถานศึกษาโดยคัดเลือกเพื่อที่จะมาเป็นแกนนำให้กับเยาวชน

**สำนักงานสวัสดิการฯ -** จากการตรวจสอบกลุ่มเสี่ยง โดยได้ออกตรวจกิจการเรื่องของฟาร์มกุ้ง บ่อปลาต่างๆ ไม่พบที่ผิดกฎหมาย ทางนายจ้างปฏิบัติตามกฎหมายการใช้แรงงาน ลูกจ้างที่ปฏิบัติงานก็ไม่พบเรื่องของการกระทำความผิดทางกฎหมาย

**สถานีตำรวจน้ำฯ -** การออกตรวจลาดตระเวนป้องกันและการกระทำความผิดต่างๆ ใช้เรือออกตรวจทุกๆ เดือน โดยตรวจเรือประมง ปัญหาแพปลาทุกแพจังหวัดสตูลจะขาดแรงงานมากกว่าเพราะลูกเรือจะเปลี่ยนเรือบ่อย ส่วนใหญ่การถูกล่อลวงจะเป็นแรงงานทางภาคอีสานที่เดินทางมายังสถานีหัวลำโพง หรือสถานีขนส่งหมอชิตที่ถูกนำตัวไปเป็นลูกเรือเรือประมงไปยังประเทศอินโดนีเซียผ่านจังหวัดสงขลา จังหวัดสตูลไม่พบแรงงานไทยที่ถูกกระทำความรุนแรงเข้าข่ายการค้ามนุษย์ แต่จะพบชาวทมิฬใช้พื้นที่ในประเทศไทยเป็นทางผ่านไปทำงานในประเทศเพื่อนบ้านซึ่งไทยจะเป็นที่พักพิงชั่วคราว ก่อนเดินทางทางเรือไปยังประเทศแคนนาดา ออสเตรเลีย เป็นต้น

**ตรวจคนเข้าเมืองฯ -** ในเรื่องของการป้องกันการสืบสวน การดำเนินการสืบสวนเกี่ยวกับบุคคลที่มีลักษณะเป็นขบวนการนำพา แหล่งหลบซ่อนและแหล่งมั่วสุม หากพบแรงงานต่างด้าวมีการทำบันทึก คัดแยกเหยื่อ ส่วนมากที่ผ่านมาไม่พบแรงงานไทยเป็นกลุ่มเสี่ยงเข้าข่ายการค้ามนุษย์

**ตำรวจภูธรฯ -** ในการจัดตั้งศูนย์พิทักษ์เด็ก สตรี ครอบครัวและป้องกันปราบปรามการค้ามนุษย์ ในการตรวจค้นไม่พบการค้ามนุษย์ในจังหวัดสตูล และเมื่ออาทิตย์ก่อนได้ประสานการทำงานกับตรวจคนเข้าเมืองฯ และสถานีตำรวจน้ำฯในการเข้าจับกุมโรฮิงญา 85 คน ณ อำเภอละงู จังหวัดสตูล และอาศัยภาคเอกชนเข้ามามีส่วนร่วมก็ได้มีการจัดส่งตัวกลับประเทศไปแล้ว

/....สถานีตำรวจฯ...

**-๘-**

**ประธาน -** จังหวัดสตูลมีที่พัก รีสอร์ทร้านอาหาร ประมาณ ๒,๒๔๗ หน่วย เยาวชน นักเรียน นักศึกษา เป็นกลุ่มเสี่ยงในการถูกชักจูงล่อลวงในทางที่เสียหายได้ง่าย และสตูลก็เป็นทางผ่านในการเดินทางข้ามชายแดนไปประเทศเพื่อนบ้าน

**ตำรวจภูธรฯ** - สตูลเป็นเมืองผ่านแต่นักท่องเที่ยวส่วนใหญ่จะไปนอนพักค้างคืนที่ อำเภอหาดใหญ่ จังหวัดสงขลา มากกว่าที่จะพักและเที่ยวตามแหล่งสถานบันเทิงในจังหวัดสตูล

**อบจ. -** บ้านพักเด็กฯ การคัดเลือกเด็กเข้าโครงการฯ เด็กมีหลายประเภทอยากจะให้คัดเลือกช่วงอายุ ๑๒ – ๑๕ ปี ให้คัดเลือกเด็กที่มาจากต่างจังหวัดเข้ามีส่วนร่วมด้วย จากประสบการณ์การการทำงานมีกรณีเด็กตัวอย่างอยู่ ๑ กรณี คือมีครอบครัวเด็กมาจากต่างจังหวัดทางภาคอีสาน ซึ่งเด็กอายุ ๑๕ ปี เข้าเรียนชั้นมัธยมตอนต้นโรงเรียนแห่งหนึ่งในจังหวัดสตูล พ่อแม่เด็กทำงานก่อสร้าง เมื่อถึงเวลาจะย้ายกลับไปอยู่ที่บ้านทางภาคอีสาน แต่ไม่อยากพาเด็กกลับไปด้วยจึงได้ขายเด็กให้กับร้านค้าแห่งหนึ่ง จึงเห็นได้ว่าเด็กเหล่านี้เป็นแด็กกลุ่มเสี่ยง ให้ตระหนักเป็นภาครวมของเด็กในประเทศไทย

**ฝ่ายเลขานุการ -** ในการปฏิบัติงานของคณะทำงานที่เกี่ยวข้องหากพบเห็น เบาะแส เด็ก เยาวชน บุคคลไร้ที่พึ่ง หรือกลุ่มเสี่ยง ที่เข้าข่ายการค้ามนุษย์ กรณีที่คิดว่าเข้าข่ายตกเป็นกลุ่มเสี่ยงการค้ามนุษย์ หรือเด็กและเยาวชน บุคคลที่ไร้ที่พึ่ง ให้แจ้งมายังศูนย์ปฏิบัติการป้องกันและปราบปรามการค้ามนุษย์จังหวัดสตูล ทางพมจ. จะจัด ทีมสหวิชาชีพลงเยี่ยมผู้ เพื่อให้ความช่วยเหลือต่อไป

**อบจ.** - สตูลเป็นเมืองปิด ๗๐% ประชาชนนับถือศาสนาอิสลาม เรื่องของการค้าประเวณีค่อนข้างจะมีน้อยและเป็นเมืองที่มีวัฒนธรรมที่ดีอยู่แล้วแต่ด้วยสังคมและค่านิยมที่เปลี่ยนไป อยากให้มุ่งเน้นในเรื่องของการสอดส่องดูแลเด็กและเยาวชนในจังหวัดสตูลและคนที่มาจากต่างจังหวัดที่เข้ามาอาศัยอยู่ในจังหวัดสตูล ถ้าหากมีการจัดกิจกรรมกลุ่มแกนนำอยากให้เน้นเด็กต่างพื้นที่ที่เข้ามาอาศัยในจังหวัดสตูลได้มีส่วนร่วมในการรณรงค์ ป้องกันและปราบปรามการค้ามนุษย์ด้วย ถ้าเรามีทีมสหวิชาชีพออกตรวจสถานบันเทิงต่างๆ จะสังเกตได้ว่าเด็กและเยาวชนที่พบเจอส่วนใหญ่จะเป็นเด็กที่มาจากต่างจังหวัด

**อัยการจังหวัดฯ -** โดยภาพรวมจังหวัดสตูลการใช้แรงงาน อาทิ แรงงานประมง โรงงานต่างๆ ร้านค้าปลีกค้าส่ง การกระทำผิดกฎหมายการใช้แรงงานไม่พบเป็นที่ประจักษ์แจ้ง และแรงงานก็เป็นแรงงานไทย ส่วนต่างด้าวก็ได้มีการขึ้นทะเบียนแรงงานถูกต้องตามกฎหมาย จังหวัดสตูลมีพื้นที่ไม่ใหญ่ที่จะก่อให้เกิดแหล่งที่พักพิง หรือ ก่อให้เกิดขบวนการค้ามนุษย์ ในส่วนที่น่าจะเป็นห่วง

ป้องกันอยากจะให้มุ่งเน้นในเรื่องของเด็กและเยาวชนเป็นหลัก เด็กและเยาวชนปัจจุบันมีการติดต่อแบบไซด์ไลน์ มีนายหน้านัดแนะดูตัวตกลงราคา สถานการณ์น่าเป็นห่วงสังคมเปลี่ยน

/....ค่านิยม......

**-๙-**

ค่านิยมก็เปลี่ยน เด็กและเยาวชนจะเจริญเติบโตเป็นผู้ใหญ่ในวันข้างหน้า ถ้าเรามุ่งเน้นปลูกฝังกันทุกภาคฝ่ายบูรณาการการทำงานร่วมกันเราจะได้เห็นเด็กและเยาวชนที่เป็นแกนนำเจริญเติบโตเป็นผู้ใหญ่ที่ดีในวันข้างหน้า

**ประธาน -** ขอให้คณะอนุกรรมการทุกท่าน คอยเฝ้าระวังป้องกันปัญหาการค้ามนุษย์ในจังหวัดสตูลและรักษาระดับการปฏิบัติงานด้านการป้องกันและปราบปรามการค้ามนุษย์ เพราะความเจริญมีมากขึ้น ปัญหาสามารถเข้ามาได้หลายด้าน และขอปิดประชุม

**มติที่ประชุม** - ที่ประชุมมีมติร่วมกันให้หน่วยงานที่เกี่ยวข้องจัดทำแผนการป้องกันปัญหาการค้ามนุษย์โดย

เน้นในกลุ่มเด็กและเยาวชนในสถานศึกษาและเด็กเยาวชนนอกระบบหรือเด็กกลุ่มเสี่ยง

**ระเบียบวาระที่ ๕ - ( เรื่องอื่น ๆ ) ไม่มี**

**ปิดการประชุม - ๑๒.๐๐ น.**

**(ลงชื่อ) ผู้จดรายงานการประชุม**

**(นางสาวนริศราส์ แออุดม)**

**นักพัฒนาสังคม**

**(ลงชื่อ) ผู้ตรวจรายงานการประชุม**

**(นางสาวหทัยรัตน์ เจษฎานนท์)**

**นักสังคมสงเคราะห์ชำนาญการ**

**หัวหน้ากลุ่มสวัสดิการสังคมและพิทักษ์คุ้มครองสิทธิ**

**ระเบียบวาระที่ ๔ เรื่องเพื่อพิจารณา**

๔.๑ แผนปฏิบัติงานการป้องกันและปราบปรามการค้ามนุษย์จังหวัดสตูล ประจำปี พ.ศ.๒๕๕๖

ด้วยคณะรัฐมนตรีได้มีมติเมื่อวันที่ ๑๑ พฤษภาคม ๒๕๕๓ เห็นชอบนโยบายยุทธศาสตร์ และมาตรการในการป้องกันและปราบปรามการค้ามนุษย์ พุทธศักราช ๒๕๕๔ – ๒๕๕๙ ซึ่งมีวัตถุประสงค์เพื่อให้ทุกภาคส่วนที่เกี่ยวข้องในการป้องกันและปราบปรามการค้ามนุษย์ ทั้งภาครัฐ ภาคเอกชน องค์กรระหว่างประเทศและภาคประชาสังคม ใช้เป็นแนวทางในการดำเนินงานป้องกันและปราบปรามการค้ามนุษย์ร่วมกัน ตามหลักการบริหารจัดการแบบมีส่วนร่วมจากภาคีเครือข่ายทุกภาคส่วน เพื่อเป็นการระดมสรรพกำลังและความคิดเห็นจากปัญหาและอุปสรรคในการทำงานทุกระดับ และให้บรรลุความมุ่งหวังร่วมกันตามเจตนารมณ์ของนโยบาย ยุทธศาสตร์ และมาตรการในการป้องกันและปราบปรามการค้ามนุษย์ พุทธศักราช ๒๕๕๔ – ๒๕๕๙ รวมถึงเพื่อสนับสนุนให้มีการจัดทำแผนปฏิบัติการทุกระดับให้สอดคล้องในทิศทางเดียวกัน กระทรวงการพัฒนาสังคมและความมั่นคงของมนุษย์ ได้กำหนดให้ศูนย์ปฏิบัติการป้องกันและปราบปรามการค้ามนุษย์จังหวัด จัดทำแผนปฏิบัติงานการป้องกันและปราบปรามการค้ามนุษย์จังหวัด ประจำปี พ.ศ.๒๕๕๖ ขึ้นดังนั้น สำนักงานพัฒนาสังคมและความมั่นคงของมนุษย์จังหวัดสตูล โดยศูนย์ปฏิบัติการป้องกันและปราบปรามการค้ามนุษย์จังหวัดสตูล จึงได้ประสานหน่วยงานที่เกี่ยวข้อง ในการขอแผนปฏิบัติงานเพื่อจัดทำแผนปฏิบัติงานการป้องกันและปราบปรามการค้ามนุษย์จังหวัดสตูล ประจำปี พ.ศ.๒๕๕๖ ในการป้องกันและปราบปรามการค้ามนุษย์ **(เอกสารหมายเลข ๓)**

-/๔.๒.เสนอโครงฯ..

-๔-

๔.๒ เสนอโครงการฯ เพื่อขอรับเงินจากกองทุนเพื่อการป้องกันและปราบปราม การค้ามนุษย์ ประจำปี ๒๕๕๖

ด้วยกองทุนเพื่อการป้องกันและปราบปรามการค้ามนุษย์ กระทรวงการพัฒนาสังคมและความมั่นคงของมนุษย์ เป็นกองทุนที่จัดตั้งขึ้นตามพระราชบัญญัติป้องกันและปราบปรามการค้ามนุษย์ พ.ศ.๒๕๕๑ โดยมีวัตถุประสงค์เพื่อเป็นทุนใช้จ่ายสำหรับการป้องกันและปราบปรามการค้ามนุษย์ โดยจะให้การช่วยเหลือผู้เสียหายจากการกระทำความผิดฐานค้ามนุษย์ และให้การสนับสนุนโครงการเกี่ยวกับการป้องกันและปราบปรามการค้ามนุษย์ของหน่วยงานภาครัฐและองค์กรเอกชนหน่วยงานที่เสนอโครงการด้านการป้องกันและปราบปรามการค้ามนุษย์ มีหน่วยงานที่เสนอโครงการดังกล่าว ๑ โครงการ คือ บ้านพักเด็กและครอบครัวจังหวัดสตูล เสนอโครงการค่ายครอบครัว เพื่อป้องกันการถูกล่อลวง งบประมาณที่เสนอขอโครงการฯ ๓๐๙,๐๐๐.-บาท(สามแสนเก้าพันบาทถ้วน) **(เอกสารหมายเลข ๔)**

............................................................................................................................................................................................................................................................................................................................................................

..............................................................................................................................................................................

๔.๓ เสนอขอจดทะเบียนศูนย์ให้คำปรึกษากิจกรรมเพื่อสังคมจังหวัดสตูล เป็นองค์กรด้านการป้องกันและปราบปรามการค้ามนุษย์

กระทรวงการพัฒนาสังคมและความมั่นคงของมนุษย์ โดยสำนักงานเลขานุการคณะกรรมการป้องกันและปราบปรามการค้ามนุษย์ สนับสนุนให้องค์กรเอกชนที่ดำเนินงานด้านการป้องกันและปราบปรามการค้ามนุษย์ จดทะเบียนเป็นองค์กรเอกชนด้านการป้องกันและปราบปรามการค้ามนุษย์ เพื่อให้ได้ข้อมูลของเครือข่ายทั่วประเทศที่ดำเนินงานในเรื่องนี้ และเป็นช่องทางในการประสานงานและแลกเปลี่ยนข้อมูลระหว่างกัน และเป็นการประสานงานการดำเนินงานร่วมกันของหน่วยงานที่เกี่ยวข้องด้านการป้องกันและปราบปราม การค้ามนุษย์ โดยมีหลักเกณฑ์ตามระเบียบคณะกรรมการป้องกันและปราบปรามการค้ามนุษย์ ว่าด้วยการ จดทะเบียนองค์กรเอกชนด้านการป้องกันและปราบปรามการค้ามนุษย์ **(เอกสารหมายเลข ๕)**

ศูนย์ให้คำปรึกษากิจกรรมเพื่อสังคมจังหวัดสตูล เป็นองค์กรสาธารณะประโยชน์ที่ดำเนินงานและกิจกรรมที่เป็นประโยชน์ต่อสังคมมาอย่างต่อเนื่องเป็นระยะเวลา ๔ ปี พร้อมนี้ได้ดำเนินงานด้านการป้องกันและปราบปรามการค้ามนุษย์ และจัดกิจกรรมต่างๆ มากมาย เช่น การเสริมสร้างองค์ความรู้ ทักษะและวิชาชีพด้านการป้องกันและปราบปรามการค้ามนุษย์ การรณรงค์ให้ความรู้แก่เด็กและเยาวชนในสถานศึกษา การผลิตสื่อที่เป็นประโยชน์ และการสร้างเครือข่ายการทำงานอย่างเป็นรูปธรรม ในพื้นที่จังหวัดสตูล **(เอกสารหมายเลข ๖)**

...................................................................................................................................................................................................................................................................................................................................................................................................................................................................................................................................................................

**ระเบียบวาระที่ ๕ เรื่องอื่นๆ (ถ้ามี**) ................................................................................................................................................................................................................................................................................................................................................……………………………………………………………………………………………………………………………………………………………………..