1. **บทนำ**

**-สาระสำคัญความจำเป็น**

จังหวัดมหาสารคาม มีที่ตั้งอยู่ตอนกลางของภาคตะวันออกเฉียงเหนือ เป็นศูนย์กลางของภาคอีสานที่สามารถเชื่อมโยงการคมนาคมขนส่งและการท่องเที่ยว รวมถึงเป็นศูนย์กลางด้านการศึกษาของภาคตะวันออกเฉียงเหนือซึ่งมีนักศึกษาระดับวิทยาลัยและมหาวิทยาลัย จำนวนมากกว่า ๗๐,๐๐๐ คน อันส่งผลต่อการเจริญเติบโตทางเศรษฐกิจของจังหวัดมหาสารคาม มีมูลค่าผลิตภัณฑ์สูงเป็นอันดับ ๓ รองจากสาขาค้าส่งและค้าปลีก และสาขาการเกษตร (แผนพัฒนาจังหวัดมหาสารคาม พ.ศ. ๒๕๕๓-๒๕๕๖, สำนักงานจังหวัดมหาสารคาม, ๒๕๕๕)

## ปัญหาหนึ่งของจังหวัดมหาสารคามที่น่าสนใจคือภาวะตั้งครรภ์ก่อนวัยอันสมควร มีแนวโน้มเพิ่มมากขึ้น...................................................ปัญหายาเสพติดในกลุ่มนักเรียน ค่านิยมการใช้ของฟุ่มเฟือย

**สถานการณ์ปัญหาด้านการค้ามนุษย์ในจังหวัดมหาสารคาม**

**ศูนย์ปฏิบัติการป้องกันและปราบปรามการค้ามนุษย์จังหวัดฯ** และทีมสหวิชาชีพฯ ได้ลงพื้นที่ทำงานในพื้นที่เสี่ยงที่เคยมีการร้องเรียนจากประชาชนในจังหวัดมหาสารคาม รวมถึงได้รับการประสานงานจากหน่วยงานที่เกี่ยวข้องทั้งภาครัฐ และเอกชน ให้มีการตรวจสอบและติดตามข้อมูลหลายกรณี  จึงได้จัดทำสรุปปัญหาสถานการณ์การค้ามนุษย์ในจังหวัดมหาสารคาม ดังต่อไปนี้

๑**. ปัญหาการถูกหลอกบังคับให้ใช้แรงงาน (ภาคแรงงานประมง และการเก็บผลไม้ป่าในต่างประเทศ)**

จากปัญหาของประชากรมีรายได้ต่ำและยากจน โดยมีค่าเฉลี่ยต่อหัว (GPP per capital) อยู่ที่ 35,752 บาท เนื่องจากประชากรส่วนใหญ่ของจังหวัดอยู่ในภาคการเกษตร ที่ต้องเผชิญกับปัญหากับความไม่แน่นอนของผลผลิตทางการเกษตรและความผันผวนของราคาผลผลิตทางการเกษตรประกอบกับปัญหาจากการเปลี่ยนแปลงทางการเมืองที่ทำให้นโยบายของรัฐไม่มีความแน่นอน (แผนพัฒนาจังหวัดมหาสารคาม พ.ศ. ๒๕๕๓-๒๕๕๖, สำนักงานจังหวัดมหาสารคาม, ๒๕๕๕) ทำให้ประชากรบางส่วนในภาคเกษตรกรรม หันไปหางานทำในภาคอุตสาหกรรมในเมืองใหญ่ มีลักษณะเดินทางไปโดยไม่มีจุดหมายปลายทาง ไม่มีงานรองรับ ในลักษณะแบบตายเอาดาบหน้า ใช้สถานีขนส่งและสวนสาธารณะเป็นที่พัก หรือ รอหางานทำ  จึงมักตกเป็นเหยื่อของขบวนการนายหน้าค้ามนุษย์ ซึ่งจังหวัดมหาสารคามได้รับรายงานจากมูลนิธิกระจกเงา ในปี ๒๕๕๓ มีหลักฐานว่าชาวจังหวัดมหาสารคามตกเป็นเหยื่ออย่างน้อย ๒ ราย ที่ถูกหลอกไปใช้แรงงานประมง

นอกจากนี้การมีค่านิยมในการไปทำงานต่างประเทศว่ามีรายได้ดีกว่าการทำนา ทำไร่ หรือทำการเกษตรจึงทำให้ช่วงหลังฤดูเก็บเกี่ยวผู้ใช้แรงงานในภาคเกษตรบางส่วนตัดสินใจหรือหลงเชื่อคำชักชวนเหล่านายหน้า เพื่อไปแสวงหารายได้ที่ดีกว่าในต่างประเทศ โดยต้องเสียค่านายหน้าในการเดินทางไปทำงานจำนวนมาก แต่เมื่อไปถึงกลับถูกหลอกให้ทำงานโดยไม่ได้รับค่าจ้าง และไม่สามารถเดินทางกลับประเทศได้ โดยขบวนการดังกล่าวมักใช้นายหน้าที่เป็นคนรู้จักหรือประชาสัมพันธ์ผ่านวิทยุชุมชนท้องถิ่น ทำให้มีความน่าเชื่อถือ ผู้ถูกหลอกจึงตกเป็นเหยื่อของนายหน้าค้ามนุษย์โดยง่าย

**๒ ปัญหาการค้าประเวณีเด็ก**

**๒.๑  การค้าประเวณีเด็กในจังหวัด**

   การค้าประเวณีเด็กในจังหวัดมหาสารคาม ในอดีตจะไม่ปรากฏสถานการณ์ปัญหาที่ชัดเจนและรุนแรง ว่ามีความเกี่ยวข้องกับการค้ามนุษย์ แต่จากสภาพปัญหาทางสังคมและปัญหาเรื่องค่านิยมที่เด็กและเยาวชนซึมซับได้จากสิ่งแวดล้อมรอบกาย และเปลี่ยนแปลงไปตามกระแสยุคโลกาภิวัตน์ เช่น พฤติกรรมทางเพศ พฤติกรรมการเลียนแบบ ครอบครัวยากจน มีค่านิยมใช้ของฟุ่มเฟือย ครอบครัวแตกแยก ขาดความอบอุ่น และปัญหายาเสพติด ปัญหาเหล่านี้ ล้วนทำให้เด็กบางกลุ่มเข้าสู่การขายบริการทางเพศ ด้วยความสมัครใจและรู้เท่าไม่ถึงการณ์ แต่เมื่อพิจารณาข้อกฎหมายและพฤติการณ์ที่เกิดขึ้น ปัญหาการขายบริการทางเพศของเด็ก ได้กลายเป็นการค้ามนุษย์ เนื่องจากส่วนใหญ่ การขายบริการทางเพศของเด็กมักอยู่ภายใต้ผู้ดูแลในรูปแบบของนายหน้า คอยทำหน้าที่เป็นธุระจัดหาแขก และจัดส่งเด็กตามสถานที่ต่าง ๆ ตามความต้องการของผู้ใช้บริการ

        แนวโน้มที่น่าสนใจของปัญหานี้ คือ การขายบริการทางเพศเป็นความลับ รู้กันเฉพาะกลุ่ม  และเกิดจากพฤติกรรมเลียนแบบ จากการเห็นเพื่อนมีเงินในการจับจ่ายใช้สอยไม่ขาดมือ นอกจากนี้ยังพบว่าผู้เป็นธุระจัดหายังเป็นเยาวชนด้วยกัน เด็กที่เข้าสู่การขายบริการทางเพศ โดยผ่านผู้เป็นธุระจัดหามีอายุน้อยลง  เพราะตัวเด็กไม่จำเป็นต้องออกไปหาลูกค้าด้วยตัวเอง  และยังมีรายงานพิเศษเรื่องสถานการณ์การค้ามนุษย์ในภาคตะวันออกเฉียงเหนือ ของมูลนิธิกระจกเงา รายงานว่าเด็กที่เข้าสู่กระบวนการค้ามนุษย์นั้นมีทั้งสายสามัญและอาชีวะ พบมากในจังหวัดขนาดใหญ่และมีสถานศึกษาจำนวนมาก เช่น ขอนแก่น อุดรธานี ร้อยเอ็ด นครราชสีมา บุรีรัมย์ มหาสารคาม เป็นต้น(....อ้างอิงเว็บ....................) และผลการจับกุมนายหน้าและผู้นำพ........อ้างอิงเว็บ............. เป็นหลักฐานบ่งชี้ได้ว่าแนวโน้มของปัญหาการค้ามนุษย์ด้านการค้าประเวณีในเด็กที่มี อายุต่ำกว่า ๑๘ ปี ของจังหวัดมหาสารคามมีความรุนแรงและชัดเจนเพิ่มมากขึ้น

**๒.๒ การค้าประเวณีเด็กต่างชาติ**

 มีการร้องเรียนทางโทรศัพท์มายังศูนย์ปฏิบัติการป้องกันและปราบปรามการค้ามนุษย์จังหวัด เรื่องการค้าประเวณีเด็กต่างชาติ ลักษณะของสภาพปัญหาคือมีการนำเด็กจากประเทศเพื่อนบ้าน โดยเฉพาะประเทศลาว เข้ามาค้าประเวณีในรูปแบบของสาวเสริฟ ในร้านคาราโอเกะ และถูกนำมาค้าบริการทางเพศแอบแฝงตามสถานบริการต่างๆ แต่เมื่อเข้าตรวจสอบ มักไม่พบหลักฐาน พยานบุคคล เนื่องจากมีการเคลื่อนย้ายกลุ่มเด็กดังกล่าว เพื่อหลบซ่อนการจับกุม

**๓.การถูกบังคับค้าประเวณีในต่างแดน**

    มีรายงานหญิงไทยจากจังหวัดมหาสารคาม ถูกหลอกเพื่อบังคับให้ค้าประเวณีในต่างแดนจำนวน

๒ ราย นอกจากนี้ผู้ที่ถือเป็นกลุ่มเสี่ยง ซึ่งมักใช้บริการบริษัทจัดหาคู่หรือนายหน้าหาคู่กับชายชาวต่างชาติ ด้วยค่านิยม และความต้องการยกระดับความเป็นอยู่ ทำให้การตัดสินใจของหลายคนขาดความรอบคอบ  จึงทำให้แนวโน้มจะยังมีผู้ตกเป็นผู้เสียหายจำนวนมากขึ้นในอนาคต   
  
๔. ปัญหาแรงงานต่างด้าว เข้ามาโดยผิดกฎหมาย ซึ่งมีปัจจัยหลายด้านที่ต้องเข้ามาทำงานในประเทศไทย ได้แก่ ต้องการหาเงินเลี้ยงชีพ ต้องการสัญชาติ ขาดการศึกษา ฯลฯ ดังนั้นจึงทำให้เกิดแรงงานอพยพเข้ามาหางานทำในประเทศไทย นอกจากนี้ แรงงานของคนไทยส่วนใหญ่จะไม่ใช่แรงงานแบกหามที่มีอัตราค่าจ้างต่ำ จึงทำให้เกิดช่องว่างในการทำงาน และทำให้สถานประกอบการมีความจำเป็นต้องใช้แรงงานต่างด้าว

**วัตถุประสงค์+**

๑.เพื่อรายงานสถานการณ์การป้องกันและปราบปรามการค้ามนุษย์จั

งหวัดมหาสารคาม ประจำปี ๒๕๕๕

๒.เพื่อใช้เป็นข้อมูลในการพัฒนามาตรการและกลไกในการต่อต้านการค้ามนุษย์ในจังหวัด

๓. เพื่อเสนอข้อคิดเห็นต่อคณะกรรมการ ศปคม. จังหวัดมหาสารคาม ในการกำหนดภาพรวมมาตรการด้านการป้องกันและปราบปรามฯ ของจังหวัด

**ผลการดำเนินงานที่สำคัญ**

ด้านการป้องกัน

**สถานะของจังหวัด เป็น**

-*ต้นทาง* เป็นจังหวัดต้นทางในการถูกหลอกและตกเป็นเหยื่อการค้ามนุษย์ โดยเฉพาะภาคแรงงานประมง การเก็บผลไม้ป่าที่ต่างประเทศ รวมถึงการถูกหลอกไปค้าประเวณีต่างประเทศในรูปแบบบริษัทจัดหาคู่

-*ปลายทาง* หลักฐานการรายงานร้องเรียนเรื่อง การนำหญิงลาวมาค้าประเวณีแอบแฝงตามร้านอาหาร ร้านคาราโอเกะ และ แรงงานก่อสร้างจากประเทศเพื่อนบ้าน

-*ทางผ่าน* มีการร้องเรียนเรื่องการเป็นแหล่งพักแรงงานภาคก่อสร้าง, ทางผ่านของหญิงลาวในการค้าประเวณี

**๒. สถานการณ์**

**-สถิติคดีการค้ามนุษย์ 53-55 จำแนกตามรูปแบบการค้ามนุษย์ และแหล่งที่มาของข้อมูล (ทำตารางเสนอ)**

**-จำนวนคดีค้ามนุษย์ จำแนกสัญชาติ/เพศ/อายุ แหล่งที่มาของข้อมูล (ทำตารางเสนอ)**

**3. เส้นทางการค้ามนุษย์**

**4. ผลการดำเนินงาน**

**4.1 ด้านการป้องกัน**

**4.2 ด้านการดำเนินคดี**

**4.3 ด้านการคุ้มครองและช่วยเหลือ**

**4.4 ด้านนโยบายของจังหวัด**

**5 บทสรุป**

**6.ปัญหาและอุปสรรค**

- กรณีการค้าประเวณีของเด็กอายุต่ำกว่า 18 ปี ประชาชนบางส่วนเห็นว่าเป็นพฤติกรรมส่วนบุคคล เนื่องจากยังขาดความรู้ความเข้าใจและไม่ตระหนักเห็นความสำคัญของปัญหาการค้ามนุษย์

**-**ผู้เสียหายส่วนใหญ่มักไม่ประสงค์เข้าแจ้งความ เพราะอายเพื่อนบ้าน/ไม่อยากตกเป็นข่าว/กลัวถูกกระทำซ้ำ หรือถูกข่มขู่ ทำให้ไม่สามารถดำเนินคดีกับผู้กระทำผิด

-การซื้อขาย ประเวณีเด็กมักติดต่อผ่านนายหน้า มีการจัดหา นำส่งให้กับลูกค้าตามรีสอร์ทต่าง ๆ ทำให้ยากต่อการตรวจสอบและจับกุม

-การมีค่านิยมและความเชื่อว่าไปทำงานต่างประเทศมีรายได้ดีกว่าทำงานในประเทศ และยังได้รับประสบการณ์ใหม่ ๆ ในต่างประเทศ

-ค่านิยมและรูปแบบการใช้ชีวิตของเยาวชน และประชาชนกลุ่มเสี่ยง ที่นิยมวัตถุมากขึ้น

-การอพยพและเคลื่อนย้ายแรงงาน ไปหางานทำในเมืองใหญ่ ที่ไร้เป้าหมาย ลักษณะไปตายเอาดาบหน้า ทำให้ตกเป็นเหยื่อถูกหลอกได้ง่าย

-ความต้องการใช้แรงงานราคาถูกในภาคอุตสาหกรรมบางชนิด ทำให้ยังมีการนำแรงงานต่างด้าวเข้ามาอย่างต่อเนื่องและมีพฤติกรรมการเคลื่อนย้ายแรงงานต่างด้าวในกลุ่มธุรกิจ

-การเข้าแจ้งความส่วนใหญ่ ผู้เสียหายจะแจ้งความเอาผิดต่อผู้ต้องหา ในข้อหาค้าประเวณี หรือการหลอกลวงแรงงาน ไม่ระบุว่าเป็นการค้ามนุษย์ ทำให้ไม่สามารถเอาผิดกับผู้ต้องหาในฐานค้ามนุษย์ได้

-งบประมาณในการดำเนินงานด้านการค้ามนุษย์ เพื่อทำการล่อซื้อฯ เพื่อหาหลักฐานในการหาข้อเท็จจริง และดำเนินคดีกับผู้กระทำผิด ไม่เพียงพอ

-การขาดแคลนบุคลากร ด้านการปราบปรามการค้ามนุษย์ มีอัตรากำลังน้อยและมีการโยกย้ายบ่อย ทำให้ขาดความต่อเนื่องในการดำเนินงานหรือการประสานงาน

**7.แนวทางการดำเนินงานต่อไป**

- รณรงค์ให้ความรู้ประชาชน การปรับเปลี่ยนทัศนคติ การตระหนักถึงปัญหา และสอดส่องเป็นหูเป็นตา ในเรื่องการป้องกันและแก้ไขปัญหาการค้ามนุษย์

- ส่งเสริมชุมชนในการมีส่วนร่วมแก้ไขปัญหาการค้ามนุษย์

- ส่งเสริมการประกอบอาชีพในชุมชนหลังฤดูเก็บเกี่ยว และการพัฒนาฝีมือแรงงานก่อนไปทำงานต่างประเทศ

- กระตุ้นนายจ้าง และสถานประกอบการนำพาคนต่างด้าวไปจดทะเบียนแรงงานต่างด้าว ให้ถูกต้องตามกฎหมาย

**-** การเสริมสร้างความเข้มแข็งและเพิ่มประสิทธิภาพการทำงานด้านการป้องกันและปราบปรามการค้ามนุษย์ให้กับภาคีเครือข่ายที่เกี่ยวข้องในจังหวัด