**ส่วนที่ ๑**

**นโยบาย ยุทธศาสตร์ และมาตรการ**

**ในการป้องกันและปราบปรามการค้ามนุษย์**

เพื่อให้การป้องกัน และปราบปรามการค้ามนุษย์มีทิศทางการจัดการเท่าทันกับสถานการณ์และแนวโน้มที่จะเกิดขึ้น และสามารถขับเคลื่อนการบังคับใช้กฎหมายได้อย่างมีประสิทธิภาพดังนั้น การดำเนินมาตรการต่างๆ จึงได้กำหนดนโยบาย และให้ความสำคัญกับกลุ่มเป้าหมายเพื่อให้การกำหนดมาตรการ/กลยุทธ์และการปฏิบัติงานร่วมกันของภาคีเครือข่ายมีความเหมาะสม สามารถบรรลุเป้าหมายร่วมกันได้ ดังนี้

**นโยบาย**

๑. เพิ่มประสิทธิภาพในการป้องกันและปราบปรามการค้ามนุษย์

๒. ให้ความสำคัญและผลักดันมาตรการการป้องกัน การดำเนินคดี การคุ้มครองช่วยเหลือ

และการพัฒนากลไกเชิงนโยบายและการขับเคลื่อน และการพัฒนาและบริหารข้อมูลอย่างมีประสิทธิผล

๓. ส่งเสริมและสนับสนุนให้ครอบครัวและชุมชนเป็นกลไกสำคัญในการป้องกันและแก้ไข

ปัญหาการค้ามนุษย์

๔. ส่งเสริมให้ประชาชนทุกกลุ่มเป้าหมายเข้าถึงบริการของรัฐอย่างเท่าเทียมและทั่วถึง

๕. ผลักดันการดำเนินการอย่างจริงจัง เข้มงวด ในการจัดการกับผู้กระทำผิดฐานค้ามนุษย์

และองค์กรอาชญากรรมข้ามชาติ กลุ่มผู้ที่เกี่ยวข้อง ทั้งผู้ค้ามนุษย์ และผู้เสียหายจากการค้ามนุษย์

**กลุ่มเป้าหมาย**

๑. กลุ่มผู้ค้ามนุษย์ และกลุ่มผู้เสียหายจากการค้ามนุษย์

๒. กลุ่มเสี่ยง

๓. กลุ่มประชาชนทั่วไป

๔. กลุ่มที่เป็นภาคีเครือข่ายทุกภาคส่วน ทั้งภาครัฐ ภาคเอกชน ภาคธุรกิจการท่องเที่ยว

ผู้ประกอบการ และภาคประชาสังคมทั้งภายในและระหว่างประเทศ

**ยุทธศาสตร์และมาตรการในการป้องกันและปราบปรามการค้ามนุษย์**

**๑) ประเด็นยุทธศาสตร์ด้านการป้องกัน**

**เป้าประสงค์**

๑. ประชาชน ตระหนัก และให้ความร่วมมือในการเฝ้าระวังปัญหาการค้ามนุษย์

๒. ครอบครัวและชุมชนเอาใจใส่ในการดูแลบุตรหลาน

**กลุ่มเป้าหมาย**

๑. ประชาชนทั่วไป

๒. กลุ่มเสี่ยง

๓. ภาคีเครือข่าย ได้แก่ หน่วยงานราชการ องค์กรปกครองส่วนท้องถิ่น

องค์กรภาคเอกชน ผู้ประกอบการ

๔. นักธุรกิจการท่องเที่ยว

**มาตรการ/กลยุทธ์**

๑. รณรงค์และประชาสัมพันธ์ผ่านสื่อทุกประเภท เพื่อให้กลุ่มเป้าหมายเข้าใจถึงการ

เคลื่อนย้ายแรงงานอย่างปลอดภัย ความเสี่ยงของการค้ามนุษย์ และให้ความร่วมมือ

ในการเฝ้าระวังปัญหาการค้ามนุษย์

๒. สร้างจิตสำนึก และเจตคติในเรื่องสิทธิมนุษยชนและกระบวนการต่อต้านการค้ามนุษย์

ให้แก่ภาคีเครือข่าย และนักธุรกิจการท่องเที่ยว

๓. ส่งเสริมกลไกชุมชนให้เข้มแข็งในการเฝ้าระวังปัญหาการค้ามนุษย์

๔. ส่งเสริมความมั่นคงในการดำรงชีวิตของสมาชิกในครอบครัว

๕. ผลักดันให้มีการบรรจุเรื่องสิทธิมนุษยชน สิทธิเด็ก และการค้ามนุษย์ไว้ในการเรียนการสอน

ทั้งในและนอกระบบการศึกษาทุกระดับ

๖. ส่งเสริมให้มีการอบรมเผยแพร่ความรู้แก่กลุ่มเสี่ยงเพื่อมิให้ตกเป็นผู้เสียหายจากการค้ามนุษย์

ข้ามชาติ

๗. จัดสรรทรัพยากร และรูปแบบการดำเนินงานป้องกันให้เหมาะสมกับสถานการณ์ของพื้นที่

ทั้งสถานะต้นทาง สถานะทางผ่านและสถานะปลายทาง

**ผู้รับผิดชอบ**

เจ้าภาพหลัก : กระทรวงการพัฒนาสังคมและความมั่นคงของมนุษย์

หน่วยงานสนับสนุน : กระทรวงการต่างประเทศ กระทรวงศึกษาธิการ กระทรวงมหาดไทย กระทรวงแรงงาน กระทรวงยุติธรรม กระทรวงการท่องเที่ยวและกีฬา กระทรวงวัฒนธรรม

สำนักงานตำรวจแห่งชาติ องค์กรภาคเอกชน ภาคธุรกิจ สื่อมวลชน

**๒) ประเด็นยุทธศาสตร์ด้านการดำเนินคดี**

**เป้าประสงค์**

๑. ความร่วมมือของผู้เสียหายในการดำเนินคดีกับผู้กระทำความผิด

๒. ประสิทธิภาพของการบังคับใช้กฎหมาย

**กลุ่มเป้าหมาย**

๑. ผู้ค้ามนุษย์/ผู้กระทำผิด

๒. ผู้เสียหายจากการค้ามนุษย์

๓. ผู้เกี่ยวข้องกับขั้นตอนการดำเนินคดี

**มาตรการ/กลยุทธ์**

๑. เสริมสร้างศักยภาพและสมรรถนะแก่บุคลากรที่เกี่ยวข้องในการดำเนินคดี

ทั้งทางแพ่งและอาญา

๒. ผลักดันเรื่องการต่อต้านการค้ามนุษย์และการดำเนินคดีไว้ในหลักสูตรของ

โรงเรียนนายร้อยตำรวจ และสถาบันงานสอบสวน สถาบันเนติบัณฑิต และ

สถาบันวิชาชีพที่เกี่ยวข้อง

๓. สนับสนุนการปราบปรามผู้กระทำผิดและขบวนการอาชญากรรม ทั้งภายในประเทศ

และข้ามชาติอย่างจริงจัง โดยการใช้กระบวนการความร่วมมือระหว่างประเทศในเรื่อง

ทางอาญา การให้ความช่วยเหลือทางอาญา การสืบพยานในต่างประเทศ การยึดอายัด ทรัพย์สินในต่างประเทศ และการนำตัวผู้กระทำความผิดมาดำเนินคดี และการส่งผู้ร้าย ข้ามแดน

๔. ส่งเสริมให้มีการพัฒนาระบบเครือข่ายด้านกฎหมายและการบังคับใช้กฎหมาย

๕. ผลักดันให้มีการปรับปรุง/แก้ไขกฎหมายที่มีความคาบเกี่ยวกับกระบวนการค้ามนุษย์

พร้อมทั้งกำหนดโทษไว้เป็นความผิดฐานค้ามนุษย์

๖. สนับสนุนการเข้าเป็นภาคีอนุสัญญาสหประชาชาติเพื่อต่อต้านอาชญากรรมข้ามชาติ

๗. ผลักดันร่างกฎหมายว่าด้วยองค์กรอาชญากรรมข้ามชาติให้ประกาศใช้เป็นกฎหมาย

๘. ผลักดันให้มีองค์กร/คณะที่มีความเชี่ยวชาญในการดำเนินคดีการค้ามนุษย์เพื่อวินิจฉัย และให้คำแนะนำการดำเนินคดีที่มีความยุ่งยาก ซับซ้อนและคาบเกี่ยวกับคดีอื่นๆ

๙. สนับสนุนให้พนักงานเจ้าหน้าที่ หรือเจ้าหน้าที่ศูนย์ปฏิบัติการป้องกันและปราบปราม การค้ามนุษย์จังหวัด เข้าร่วมสังเกตการณ์ในการสอบสวน

๑๐. แก้ไขกฎหมายการคุ้มครองตัวบุคคลซึ่งอาจตกเป็นผู้เสียหายจากการค้ามนุษย์

จาก ๒๔ ชั่วโมง เป็น ๗ วัน

๑๑. ทบทวนวิธีการและขั้นตอนการดำเนินคดีให้เป็นไปตามบันทึกข้อตกลงต่าง ๆ

๑๒. เร่งรัดให้ดำเนินการตามกฎหมายเพื่อให้มีระเบียบว่าด้วยการกำหนดค่าสินไหมทดแทน

ของผู้เสียหายในคดีอาญาตามพระราชบัญญัติป้องกันและปราบปรามการค้ามนุษย์ พ.ศ. ๒๕๕๑

๑๓. สนับสนุนการใช้ทรัพยากรด้านการสืบสวนสอบสวน และปราบปรามจากกองทุน เพื่อการป้องกันและปราบปรามการค้ามนุษย์

**ผู้รับผิดชอบ**

เจ้าภาพหลัก : สำนักงานตำรวจแห่งชาติ สำนักงานอัยการสูงสุด ศาล

หน่วยงานสนับสนุน : กระทรวงยุติธรรม กระทรวงการพัฒนาสังคมและความมั่นคงของมนุษย์ กระทรวงการต่างประเทศ สำนักงานคณะกรรมการป้องกันและปราบปราม การฟอกเงิน กองอำนวยการรักษาความมั่นคงภายใน

**๓) ประเด็นยุทธศาสตร์ด้านการคุ้มครองช่วยเหลือ**

**เป้าประสงค์**

ผู้เสียหายได้รับการช่วยเหลือและคุ้มครองตามมาตรฐานที่กำหนด

**กลุ่มเป้าหมาย**

๑. ผู้เสียหายจากการค้ามนุษย์

๒. พยานและบุคคลซึ่งมีความสัมพันธ์ใกล้ชิดกับพยาน

๓. ภาคีเครือข่ายที่เกี่ยวข้อง ภาครัฐ ภาคเอกชน และภาคประชาชนทั้งภายในและนอกประเทศ

**มาตรการ/กลยุทธ์**

๑. จัดทำมาตรฐานและคู่มือของประเทศในการช่วยเหลือ คุ้มครอง และส่งกลับ

๒. พัฒนาสมรรถนะของผู้ให้บริการและพัฒนาองค์กรที่เกี่ยวข้องด้านการคุ้มครองช่วยเหลือ

ให้มีความรู้ความเข้าใจตามมาตรฐานที่กำหนด และคุ้มครองช่วยเหลือผู้เสียหาย จากการค้ามนุษย์

๓. ส่งเสริมให้มีหน่วยบริการแบบครบวงจร ในพื้นที่ที่เป็นเส้นทางการค้ามนุษย์ในการช่วยเหลือ และคุ้มครองผู้เสียหายจากการค้ามนุษย์ได้อย่างมีประสิทธิภาพ

๔. สนับสนุนให้หน่วยงานที่ดำเนินการคุ้มครองพยาน สามารถปฏิบัติหน้าที่ในการคุ้มครอง

พยานได้อย่างมีประสิทธิภาพ

๕. ส่งเสริมและสนับสนุนให้มีการจัดตั้ง /จัดหาสถานคุ้มครองหรือสถานพักพิงผู้เสียหาย

จากการค้ามนุษย์ โดยองค์กรภาคเอกชนตามมาตรฐานที่กำหนด

๖. ส่งเสริมการมีส่วนร่วมของราชการส่วนท้องถิ่นและชุมชนของผู้เสียหายในการดูแลภายหลัง

การส่งกลับ

๗. ส่งเสริมการสร้างเครือข่ายอาสาสมัครคนไทยในต่างประเทศเพื่อช่วยเหลือและดูแลผู้เสียหาย ก่อนการส่งกลับประเทศไทย

๘. พัฒนาระบบการให้บริการล่ามเพื่อการคุ้มครองผู้เสียหายจากการค้ามนุษย์

๙. สร้างมาตรฐานความปลอดภัยสำหรับเจ้าหน้าที่ในการรักษาความลับของข้อมูล

**ผู้รับผิดชอบ**

เจ้าภาพหลัก : กระทรวงการพัฒนาสังคมและความมั่นคงของมนุษย์ กระทรวงการต่างประเทศ

(กรมการกงสุล) สำนักงานตำรวจแห่งชาติ กระทรวงแรงงาน

หน่วยงานสนับสนุน : กระทรวงสาธารณสุข กระทรวงยุติธรรม กระทรวงมหาดไทย องค์กรเอกชน

องค์กรศาสนา

**๔) ประเด็นยุทธศาสตร์ด้านการพัฒนากลไกเชิงนโยบายและการขับเคลื่อน**

**เป้าประสงค์**

การส่งเสริมและขยายความร่วมมือกับภาคีเครือข่ายทุกระดับ ทั้งในและต่างประเทศ

อย่างต่อเนื่อง

**กลุ่มเป้าหมาย**

ภาคีเครือข่ายที่เกี่ยวข้อง ภาครัฐ ภาคเอกชน ภาคประชาชน ทั้งในและระหว่างประเทศ

**มาตรการ/กลยุทธ์**

๑. เสริมสร้างความร่วมมือสำหรับการเจรจาระดับทวิภาคีกับประเทศที่มีสถานะต้นทาง

ทางผ่าน และปลายทางในเรื่องการย้ายถิ่นอย่างปลอดภัย การจัดส่งแรงงานไทยไปทำงาน ต่างประเทศ การหาตลาดแรงงานสำหรับผู้หญิง

๒. ส่งเสริมการมีส่วนร่วมระหว่างเครือข่ายความร่วมมือในระดับอนุภูมิภาคและระดับภูมิภาค เพื่อต่อต้านการค้ามนุษย์ และการย้ายถิ่นอย่างปลอดภัยอย่างแข็งขันและต่อเนื่อง

๓. เสริมสร้างและเพิ่มพูนความเป็นหุ้นส่วนระหว่างเครือข่ายความร่วมมือระหว่างภูมิภาค

๔. ดำเนินขั้นตอนการแก้ไขกฎหมายและการบังคับใช้กฎหมายเพื่อประเทศไทยสามารถให้

สัตยาบันพิธีสารเพื่อป้องกัน ปราบปราม และลงโทษการค้ามนุษย์โดยเฉพาะสตรีและเด็ก ๕. ทบทวนและประเมินสถานการณ์การค้ามนุษย์ทั้ง ภายในและภายนอกประเทศ เพื่อพัฒนา

กระบวนงานให้สอดคล้องกับสถานการณ์และพระราชบัญญัติป้องกันและปราบปราม การค้ามนุษย์ พ.ศ. ๒๕๕๑

๖. ส่งเสริมการศึกษาวิจัยเพื่อพัฒนามาตรการ และเพื่อขจัดปัจจัยเสี่ยงต่อกระบวนการค้ามนุษย์

๗. ส่งเสริมศักยภาพให้กับองค์กรปกครองส่วนท้องถิ่นในการวางมาตรการ และการดำเนินงาน ร่วมกับเครือข่ายประชาคมที่เกี่ยวข้องจากทุกภาคส่วน เพื่อป้องกัน เฝ้าระวัง สืบเสาะ ติดตาม และช่วยเหลือผู้ที่ตกเป็นผู้เสียหายจากการค้ามนุษย์ รวมทั้ง การติดตาม เฝ้าระวัง ควบคุมบุคคลหรือนิติบุคคลผู้กระทำความผิดจากการกระทำผิดซ้ำ

**ผู้รับผิดชอบ**

เจ้าภาพหลัก : กระทรวงการพัฒนาสังคมและความมั่นคงของมนุษย์ กระทรวงการต่างประเทศ

หน่วยงานสนับสนุน : กระทรวงมหาดไทย กระทรวงแรงงาน กระทรวงศึกษาธิการ

สำนักงานตำรวจแห่งชาติ

**๕) ประเด็นยุทธศาสตร์ด้านการพัฒนาและบริหารข้อมูล**

**เป้าประสงค์**

การบ่งชี้สถานการณ์ความก้าวหน้าในการดำเนินงาน การติดตามสถานภาพของผู้เสียหาย

และการติดตามเส้นทางการค้ามนุษย์

**กลุ่มเป้าหมาย**

ภาคีเครือข่ายทุกภาคส่วนจากภาคราชการ ภาคเอกชน และภาคประชาชน ทั้งภายในและ

ต่างประเทศ

**มาตรการ/กลยุทธ์**

๑. ผลักดันให้มีระบบข้อมูลการค้ามนุษย์ ทั้งในระดับประเทศและระดับจังหวัด

๒. สร้างความร่วมมือให้เครือข่ายนำเข้าข้อมูลอย่างต่อเนื่องและสม่ำเสมอ

๓. สร้างกลไก/ระบบการรายงานของภาคีเครือข่ายเพื่อเป็นเครื่องมือในการประสาน

ความร่วมมือและส่งต่อ

๔. สนับสนุนการพัฒนาระบบ Software และระบบการรักษาความปลอดภัยของข้อมูล

๕. พัฒนาระบบการเชื่อมโยงข้อมูลระดับประเทศและระหว่างประเทศเพื่อการประสานงาน ระหว่างองค์กรที่เกี่ยวข้องกับการดำเนินคดี

๖. พัฒนาช่องทางให้ประชาชนทั่วไปเข้าถึงข่าวสารข้อมูลที่ควรรู้ทั้งสิทธิ บทบาท หน้าที่และ กรณีที่ควรเฝ้าระวัง

๗. ส่งเสริมการวิจัยเกี่ยวกับพัฒนาการของกระบวนการค้ามนุษย์ทั้ง ของประเทศตามชายแดน

และภูมิภาค

๘. พัฒนากลไก / ระบบข้อมูลการเฝ้าระวังและการรับแจ้งเบาะแสของอาสาสมัครให้ถูกต้อง และน่าเชื่อถือ

๙. พัฒนาสมรรถนะและทักษะของผู้จัดระบบข้อมูลและวิเคราะห์ข้อมูลเพื่อบ่งชี้สถานการณ์ และติดตามกระบวนการค้ามนุษย์อย่างต่อเนื่อง

๑๐. พัฒนาระบบการตรวจสอบการทำงานของภาครัฐเพื่อสร้างความร่วมมือกับภาคประชาชน

ในการป้องกันและแก้ไขปัญหาการค้ามนุษย์

๑๑. ส่งเสริม / สนับสนุนการจัดเวทีแลกเปลี่ยนข้อมูล/ข่าวสารระหว่างภาคีเครือข่าย

ทั้งระดับภูมิภาค ระดับประเทศและระดับพื้นที่

**ผู้รับผิดชอบ**

เจ้าภาพหลัก : สำนักงานตำรวจแห่งชาติ กระทรวงการพัฒนาสังคมและความมั่นคงของมนุษย์

หน่วยงานสนับสนุน : กระทรวงการต่างประเทศ กระทรวงแรงงาน กระทรวงมหาดไทย

กระทรวงสาธารณสุข

**ส่วนที่ ๒**

**รายงานสถานการณ์การค้ามนุษย์จังหวัดสตูล**

สืบเนื่องจากปัญหาการค้ามนุษย์เป็นปัญหาสังคมที่เกิดขึ้นมานานอย่างกว้างขวางและรวดเร็วทั้งในระดับข้ามชาติ ระดับประเทศและระดับจังหวัดเป็นผลกระทบที่เกิดจากปัญหาครอบครัว ปัญหาด้านสถานภาพความเป็นอยู่ ปัญหาด้านการศึกษา ปัญหาการโยกย้ายที่อยู่อาศัย ค่านิยมและความต้องการในการใช้เครื่องอุปโภคบริโภคมากขึ้น ปัญหาเหล่านี้จึงทำให้สถานการณ์การค้ามนุษย์ มีความรุนแรงเพิ่มขึ้นในสภาพปัจจุบัน ซึ่งในระยะหลายปีที่ผ่านมาประเทศไทยหรือรัฐบาลได้ให้ความสำคัญกับปัญหานี้อย่างจริงจังและได้ดำเนินการหลายด้านเพื่อจัดการและบรรเทากับปัญหานี้อย่างจริงจัง เนื่องจากประเทศไทยโดยเฉพาะจังหวัดที่อยู่ตามแนวชายแดนจะเป็นทั้งพื้นที่ต้นทาง ทางผ่านและปลายทางในการลักลอบแรงงานและผู้ที่ตกเป็นเหยื่อการค้ามนุษย์เข้ามาหางานทำในพื้นที่

**สตูล** เป็นจังหวัดที่ตั้งอยู่ทางตอนใต้ของประเทศไทย ประชากรส่วนใหญ่นับถือศาสนาอิสลามถึงร้อยละ ๘๐ เป็นจังหวัดที่ติดชายฝั่งทะเลด้านตะวันตก(ชายฝั่งทะเลอันดามัน มหาสมุทรอินเดีย) สตูลอยู่ห่างจากกรุงเทพมหานคร โดยทางรถยนต์ประมาณ ๙๗๓ กิโลเมตร มีพื้นที่ทั้งหมด ๒,๘๐๗,๕๒๒ ตารางกิโลเมตร หรือประมาณ ๑,๗๕๔,๗๐๑ ไร่ มีอาณาเขตติดต่อกับจังหวัดตรัง จังหวัดสงขลาประเทศไทย [รัฐเปอร์ลิส](http://th.wikipedia.org/wiki/%E0%B9%80%E0%B8%9B%E0%B8%AD%E0%B8%A3%E0%B9%8C%E0%B8%A5%E0%B8%B4%E0%B8%AA)และรัฐเคดาห์ประเทศมาเลเซีย เป็นพื้นที่เกาะประมาณ ๘๘ เกาะ สภาพภูมิประเทศโดยทั่วไปเป็นเนินสูง มีที่ราบป่าเขา ห้วยลำธารในเขตภาคตะวันออกของจังหวัด ตอนกลางใกล้ชายทะเลเป็นที่ราบ มีภูเขาและที่ราบลุ่ม ส่วนชายฝั่งทะเลเป็นที่ราบและป่าชายเลนน้ำท่วมถึง มีป่าโกงกางและไม้แสมมาก นอกจากนี้ในเขตจังหวัดสตูลยังมีหมู่เกาะต่างๆ ในทะเลอันดามันอีกกว่าร้อยเกาะ เช่น หมู่เกาะอาดัง หมู่เกาะตะรุเตา เกาะเภตรา เกาะสาหร่าย ฯลฯ ซึ่งนับเป็นแหล่งท่องเที่ยวที่สำคัญและสร้างรายได้ให้กับจังหวัดอีกด้วย

สถานการณ์ปัญหาการค้ามนุษย์ในจังหวัดสตูล ยังไม่ปรากฏสถานการณ์ความรุนแรงอย่างชัดเจน และไม่มีรูปแบบของการค้ามนุษย์ที่ก่อให้เกิดปัญหาสังคมที่ก่อให้เกิดอาชญากรรม ในปี ๒๕๕๕ ที่ผ่านมานั้น จังหวัดสตูลพบปัญหาการค้าประเวณีในเด็กนักเรียน นักศึกษา ปัญหาแรงงานต่างด้าวที่หลบหนีเข้ามาทำงานเป็นลูกเรือประมงและแรงงานงานก่อสร้างเป็นจำนวนมาก ผู้ตกเป็นเหยื่อหรือผู้เสียหายจากการค้ามนุษย์เกิดจากการถูกหลอกลวง บังคับขู่เข็ญและโดยการสมัครใจ เนื่องจากค่าตอบแทนในการประกอบอาชีพนั้นสามารถทำรายได้สูงแต่ในขณะเดียวกันก็มีความเสี่ยงต่อสุขภาพในการทำงาน ภาวะการเกิดโรคติดต่อได้ สำหรับในปี ๒๕๕๖ แนวโน้มที่จะเกิดขึ้นในอนาคตคือ การอพยพของชนกลุ่มน้อยชาวโรฮิงญาที่อพยพมาจากรัฐยะไข่ ประเทศพม่า เพื่อขอลี้ภัยไปยังประเทศที่ ๓ ซึ่งจังหวัดสตูลเป็นทางผ่าน และการเข้ามาทำงานของแรงงานต่างด้าวคาดว่ามีเพิ่มมากขึ้นเรื่อยๆ เนื่องจากความต้องการของตลาดแรงงาน ประกอบกับจังหวัดสตูลมีการทำเกษตรกรรม มีการค้าชายแดน และมีสถานที่ท่องเที่ยวต่างๆ มากมาย เป็นแหล่งเศรษฐกิจซึ่งสามารถสร้างรายได้ให้กับจังหวัด รวมทั้งปัจจุบันได้มี การพัฒนาจังหวัด อาทิ การคมนาคม การท่องเที่ยว เทคโนโลยีการสื่อสารต่างๆ เพื่อรองรับเข้าสู่ประชาคมอาเชี่ยน ทำให้สังคมมีการแข่งขันในด้านการดำเนินชีวิต อาจก่อให้เกิดการเข้าไม่ถึงการบริการของรัฐ เช่น บริการด้านการศึกษา สาธารณสุข ด้านสวัสดิการ เป็นต้น ซึ่งล้วนเป็นปัจจัยที่ทำให้เกิดช่องว่างของรายได้และก่อให้เกิดความเหลื่อมล้ำทางสังคมมากขึ้น ผลที่ตามมาก็คือการก่อให้เกิดขบวนการค้ามนุษย์ได้ในอนาคต

**ส่วนที่ ๓**

**แผนปฏิบัติการป้องกันและปราบปรามการค้ามนุษย์จังหวัดสตูล**

**ประจำปีงบประมาณ ๒๕๕๖**

การขับเคลื่อนนโยบาย ยุทธศาสตร์ และมาตรการในการป้องกันและปราบปรามการค้ามนุษย์ ในจังหวัดสตูล ปีงบประมาณ พ.ศ.๒๕๕๖ ได้นำผลการประเมินสถานการณ์ และผลการดำเนินงานในปีที่ผ่านมาใช้เป็นข้อมูลสำคัญในการกำหนดโครงการ/กิจกรรมเพื่อแสดงให้เห็นเจตนารมณ์ในการแก้ไขปัญหาการค้ามนุษย์ และลดความเสี่ยงที่อาจเกิดขึ้นจากการทำงานซ้ำซ้อน รวมทั้งให้ความสำคัญในการผลักดันการปฏิบัติตามมาตรการการป้องกัน การดำเนินคดี การคุ้มครองช่วยเหลือ การพัฒนากลไกเชิงนโยบายและการขับเคลื่อน และการพัฒนาและ การบริหารข้อมูล

จังหวัดสตูล โดยสำนักงานพัฒนาสังคมและความมั่นคงของมนุษย์จังหวัดสตูล (ศูนย์ปฏิบัติการป้องกันและปราบปรามการค้ามนุษย์จังหวัดสตูล) ขอความร่วมมือจากหน่วยงานทุกภาคส่วนที่เกี่ยวข้องจัดทำแผนปฏิบัติการป้องกันและปราบปรามการค้ามนุษย์จังหวัดสตูลประจำปีงบประมาณ ๒๕๕๖ ที่มีภารกิจสอดคล้องกับพระราชบัญญัติป้องกันและปราบปรามการค้ามนุษย์ พ.ศ.๒๕๕๑ ดังนี้

**แผนปฏิบัติการป้องกันและปราบปรามการค้ามนุษย์จังหวัดสตูล**

**ประจำปีงบประมาณ ๒๕๕๖**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ๑. ประเด็นยุทธศาสตร์ด้านการป้องกัน | | | | | | | | |
| มาตรการ | โครงการ / กิจกรรม | กลุ่มเป้าหมาย | ผลผลิต | ตัวชี้วัด | ระยะเวลาดำเนินการ | พื้นที่ดำเนินการ | งบประมาณ (แหล่งที่มา/วงเงิน) | หน่วยงานรับผิดชอบ |
| **มาตรการ ๑** รณรงค์และประชาสัมพันธ์ผ่านสื่อทุกประเภท เพื่อให้กลุ่มเป้าหมายเข้าใจถึงการเคลื่อนย้ายแรงงานอย่างปลอดภัย ความเสี่ยงของการค้ามนุษย์ และให้ความร่วมมือในการเฝ้าระวังปัญหาการค้ามนุษย์ | -โครงการประชุมชี้แจงนโยบายระเบียบและแนวปฏิบัติสำหรับผู้ประกอบกิจการร้านเกม ร้านคาราโอเกะ ร้านเช่าวีซีดี ตาม พ.ร.บ.ภาพยนตร์และวีดิทัศน์ พ.ศ.๒๕๕๑ | เชิงปริมาณ  -ประชุมชี้แจงผู้ประกอบการตาม พ.ร.บ.ภาพยนตร์และวีดิทัศน์ พ.ศ.๒๕๕๑ จำนวน ๑ ครั้ง / ๑๕๐ คน  เชิงคุณภาพ  -ผู้ประกอบกิจการร้านเกม ร้านคาราโอเกะ ร้านเช่า วีซีดี มีความรู้ความเข้าใจ ในพ.ร.บ.ภาพยนตร์และ วีดิทัศน์ พ.ศ.๒๕๕๑ และกฎหมายอื่นๆ ที่เกี่ยวข้อง | -จัดประชุมชี้แจงนโยบาย ระเบียบและแนวปฏิบัติสำหรับผู้ประกอบกิจการตาม พ.ร.บ.ภาพยนตร์และวีดิทัศน์ พ.ศ.๒๕๕๑ และนโยบายการจัดระเบียบสังคม จังหวัดสตูล จำนวน ๑ ครั้ง / ๑๕๐ จำนวน ๑๕๐ คน | -ประชุมชี้แจงผู้ประกอบการตาม พ.ร.บ.ภาพยนตร์และวีดิทัศน์ พ.ศ.๒๕๕๑ จำนวน ๑ ครั้ง / ๑๕๐ คน | ตั้งแต่เดือน ตุลาคม ๒๕๕๕ – กันยายน ๒๕๕๖ | จังหวัดสตูล | รอการจัดสรร | สำนักงานวัฒนธรรมจังหวัดสตูล |
| -โครงการให้ความรู้เพื่อป้องกันการถูกล่อลวง รุ่นละ ๑๐๐ คน จำนวน ๑ รุ่น | -นักเรียน / นักศึกษา / ประชาชนทั่วไป | ๑๐๐ คน | -ร้อยละ ๘๐ ของผู้เข้าร่วมได้รับประโยชน์จากข้อมูลเกี่ยวกับการล่อลวงเข้าสู่กระบวนการค้ามนุษย์ | ตั้งแต่เดือน ตุลาคม ๒๕๕๕ – กันยายน ๒๕๕๖ | จังหวัดสตูล | ๑๐,๐๐๐.-บาท | บ้านพัก เด็กฯ สตูล |
| -จัดงานวันรณรงค์ต่อต้านการค้ามนุษย์ | -เด็กและเยาวชน ประชาชนทั่วไป | -เด็กและเยาวชน ประชาชนทั่วไป ตระหนักและให้ความสำคัญร่วมรณรงค์ต่อต้านการค้ามนุษย์ | -ร้อยละ ๘๐ ของเด็กและเยาวชน ประชาชนที่เข้าร่วมงานมีความพึงพอใจ | เดือนมิถุนายน ๒๕๕๖ | จังหวัดสตูล | ๗๐,๐๐๐.-บาท | ศปคม.จังหวัดสตูล  (พมจ.สตูล) |
| หมายเหตุ**…………………………………………………………………………………………………………………………………** | | | | | | | | |

**แผนปฏิบัติการป้องกันและปราบปรามการค้ามนุษย์จังหวัดสตูล**

**ประจำปีงบประมาณ ๒๕๕๖**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ๑. ประเด็นยุทธศาสตร์ด้านการป้องกัน | | | | | | | | |
| มาตรการ | โครงการ / กิจกรรม | กลุ่มเป้าหมาย | ผลผลิต | ตัวชี้วัด | ระยะเวลาดำเนินการ | พื้นที่ดำเนินการ | งบประมาณ (แหล่งที่มา/วงเงิน) | หน่วยงานรับผิดชอบ |
| **มาตรการ ๑** รณรงค์และประชาสัมพันธ์ผ่านสื่อทุกประเภท เพื่อให้กลุ่มเป้าหมายเข้าใจถึงการเคลื่อนย้ายแรงงานอย่างปลอดภัย ความเสี่ยงของการค้ามนุษย์ และให้ความร่วมมือในการเฝ้าระวังปัญหาการค้ามนุษย์ | -โครงการพัฒนาศักยภาพกลุ่มเป้าหมายเพื่อป้องกันการถูกล่อลวง (ฝึกอาชีพระยะสั้น ๓๐ วัน) จำนวน ๑ รุ่น ๒๐ คน | -ประชาชนทั่วไป | ๒๐ คน | -ร้อยละ ๘๐ ของผู้เข้าร่วมได้ทราบถึงการประกอบวิชาชีพเป็นการสกัดกั้นการย้ายถิ่นฐาน และ แรงงาน ลดการเสี่ยงต่อการถูกล่อลวงเข้าสู่กระบวนการค้ามนุษย์ | ตั้งแต่เดือน ตุลาคม ๒๕๕๕ – กันยายน ๒๕๕๖ | จังหวัดสตูล | ๗๕,๐๐๐.-บาท | บ้านพัก เด็กฯ สตูล |
| -โครงการป้องกันและปราบปรามการค้ามนุษย์ | -เด็ก สตรี ครอบครัว ชุมชน ตลอดจนเครือข่าย | -เด็ก สตรี ครอบครัวและชุมชน ตลอดจนเครือข่ายภาคประชาชน มีความรู้ความเข้าใจเกี่ยวกับการค้ามนุษย์  -จัดชุด ตชส./จนท.ประชาสัมพันธ์ประจำ สภ.จัดรายการทางสถานีวิทยุกระจายเสียง หอกระจายข่าวหรือเสียงตามสาย ๑ ครั้ง / สัปดาห์  -จัดชุดปฏิบัติการ สภ.ละ ๑ ชป.ส.๑/ป.๕ ดำเนินการตามกฎหมายตรวจค้น จับกุมบุคคลหรือขบวนการค้ามนุษย์ และออกสืบสวนปราบปราม ตามแหล่งล่อแหลมต่อการกระทำผิด | -เด็กสตรี ครอบครัวและชุมชนตลอดจนเครือข่ายได้รับความรู้และมีส่วนร่วมในการป้องกันและแก้ไขปัญหาการค้ามนุษย์  -มีเครือข่ายและอาสาสมัครเฝ้าระวังในการป้องกันและแก้ไขปัญหาการค้ามนุษย์ | ตั้งแต่เดือน ตุลาคม ๒๕๕๕ – กันยายน ๒๕๕๖ | จังหวัดสตูล | รอการจัดสรร | กก.สส ภ.จว.สตูลและทุกสภ.ในปกครอง |
| หมายเหตุ……………………………………………………………………………………………………………………….. | | | | | | | | |

**แผนปฏิบัติการป้องกันและปราบปรามการค้ามนุษย์จังหวัดสตูล**

**ประจำปีงบประมาณ ๒๕๕๖**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ๑. ประเด็นยุทธศาสตร์ด้านการป้องกัน | | | | | | | | |
| มาตรการ | โครงการ / กิจกรรม | กลุ่มเป้าหมาย | ผลผลิต | ตัวชี้วัด | ระยะเวลาดำเนินการ | พื้นที่ดำเนินการ | งบประมาณ (แหล่งที่มา/วงเงิน) | หน่วยงานรับผิดชอบ |
| **มาตรการ ๑** รณรงค์และประชาสัมพันธ์ผ่านสื่อทุกประเภท เพื่อให้กลุ่มเป้าหมายเข้าใจถึงการเคลื่อนย้ายแรงงานอย่างปลอดภัย ความเสี่ยงของการค้ามนุษย์ และให้ความร่วมมือในการเฝ้าระวังปัญหาการค้ามนุษย์ | -โครงการจัดทำสื่อแผ่นพับเพื่อเผยแพร่องค์ความรู้ด้านการป้องกันและปราบปรามการค้ามนุษย์ | -เด็กและเยาวชน  -เยาวชนผู้ด้อยโอกาส  -ประชาชนทั่วไป | - สื่อแผ่นพับเพื่อเผยแพร่องค์ความรู้แก่กลุ่มเป้าหมาย จำนวน ๒,๕๐๐ ใบ | -เด็กและเยาวชน ประชาชนมีความรู้ความเข้าใจเกี่ยวกับการป้องกันและปราบปรามการค้ามนุษย์มากขึ้น  -เกิดกิจกรรมเชิงสร้างสรรค์ที่สามารถเข้าถึงกลุ่มเป้าหมายได้มากขึ้น | ตั้งแต่เดือน ตุลาคม ๒๕๕๕ – กันยายน ๒๕๕๖ | จังหวัดสตูล | ๑๐,๐๐๐.-บาท | ศูนย์ให้ คำปรึกษากิจกรรม เพื่อสังคม |
| -โครงการประกวดคำขวัญ วาดภาพ และเรียงความ ในหัวข้อที่เกี่ยวกับการป้องกันและปราบปรามการค้ามนุษย์ | -เด็กและเยาวชน ในสถานศึกษา | -คำขวัญจากเด็กและเยาวชนที่สนใจและส่งผลงานเข้าร่วม  -ภาพวาดจากเด็กและเยาวชนที่เข้าร่วม  -เรียงความจากเด็กและเยาวชนที่สนใจและส่งผลงานเข้าร่วม | -ร้อยละ ๙๐ ของเด็กและเยาวชนที่สนใจเข้าร่วมส่งผลงานคำขวัญ ภาพวาดและเรียงความเข้าประกวด  -สามารถนำผลงานที่ได้รับรางวัลจากการประกวดไปเผยแพร่ต่อสาธารณชนต่อไป | ตั้งแต่เดือน ตุลาคม ๒๕๕๕ – กันยายน ๒๕๕๖ | จังหวัดสตูล | ๒๐,๐๐๐.-บาท | ศูนย์ให้ คำปรึกษากิจกรรม เพื่อสังคม |
| หมายเหตุ……………………………………………………………………………………………………………………….. | | | | | | | | |

**แผนปฏิบัติการป้องกันและปราบปรามการค้ามนุษย์จังหวัดสตูล**

**ประจำปีงบประมาณ ๒๕๕๖**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ๑. ประเด็นยุทธศาสตร์ด้านการป้องกัน | | | | | | | | |
| มาตรการ | โครงการ / กิจกรรม | กลุ่มเป้าหมาย | ผลผลิต | ตัวชี้วัด | ระยะเวลาดำเนินการ | พื้นที่ดำเนินการ | งบประมาณ (แหล่งที่มา/วงเงิน) | หน่วยงานรับผิดชอบ |
| **มาตรการ ๑** รณรงค์และประชาสัมพันธ์ผ่านสื่อทุกประเภท เพื่อให้กลุ่มเป้าหมายเข้าใจถึงการเคลื่อนย้ายแรงงานอย่างปลอดภัย ความเสี่ยงของการค้ามนุษย์ และให้ความร่วมมือในการเฝ้าระวังปัญหาการค้ามนุษย์  **มาตรการ ๒**  สร้างจิตสำนึก และเจตคติในเรื่องสิทธิมนุษยชนและกระบวนการต่อต้านการค้ามนุษย์ให้แก่ภาคีเครือข่าย และนักธุรกิจท่องเที่ยว | -โครงการอบรมให้ความรู้แก่ทีมสหวิชาชีพและผู้ปฏิบัติงานด้านการป้องกันแก้ไขและปราบปรามการค้ามนุษย์ | -ทีมสหวิชาชีพ คณะทำงาน และผู้ปฏิบัติงานด้านการค้ามนุษย์ จาก ๓ จังหวัด ได้แก่ จังหวัดสตูล จังหวัดยะลา จังหวัดนราธิวาส  จำนวน ๑๓๐ คน | -ผู้ปฏิบัติงานด้านการค้ามนุษย์ในแต่ละจังหวัดมีการบูรณาการทำงานร่วมกันได้อย่างมีประสิทธิภาพ สามารถเชื่อมโยงข้อมูล และส่งต่อการปฏิบัติงานการให้ความช่วยเหลือผู้ตกเป็นเหยื่อจากการค้ามนุษย์  ได้อย่างทันท่วงที | -ร้อยละ ๘๐ ของ ผู้เข้ารับการอบรม ทีมสหวิชาชีพ คณะทำงาน และเจ้าหน้าที่ที่เกี่ยวข้องนำความรู้และทักษะ เกี่ยวกับสถานการณ์ ข้อกฎหมายและแนวทางปฏิบัติงานเกี่ยวกับการค้ามนุษย์ และสามารถให้การช่วยเหลือผู้ตกเป็นเหยื่อจากการค้ามนุษย์ได้อย่างมีประสิทธิภาพ | -ตั้งแต่เดือน ตุลาคม ๒๕๕๕ – กันยายน ๒๕๕๖ | จังหวัดสตูล | ๓๕๑,๕๐๐.-บาท  ( กองทุนฯ ค้ามนุษย์ ) | ศปคม.จังหวัดสตูล  (พมจ.สตูล) |
| โครงการฝึกอบรมให้ความรู้ ด้านการป้องกันและปราบปรามปัญหาการค้ามนุษย์แก่ผู้นำท้องถิ่น อำเภอละงู จังหวัดสตูล | -กำนัน ผู้ใหญ่บ้าน ผู้ช่วยผู้ใหญ่บ้าน ในพื้นที่อำเภอละงู จำนวน ๖ ตำบล  ๖๑ หมู่บ้าน รวมทั้งสิ้น ๒๕๐ คน | -กลุ่มเป้าหมายได้มีความรู้ในด้านการป้องกันและปราบปรามการค้ามนุษย์ในพื้นที่ รวมถึงการเผยแพร่ความรู้ให้แก่ครอบครัวและชุมชน ในพื้นที่รับผิดชอบ | -ร้อยละ ๘๐ ของผู้เข้ารับการอบรมได้รับความรู้จากข้อมูลการถูกล่อลวงการค้ามนุษย์ สามารถเป็นแกนนำให้กับชุมชนได้ | ตั้งแต่เดือนตุลาคม ๒๕๕๕ – กันยายน ๒๕๕๖ | พื้นที่ ๖ ตำบล ๖๑ หมู่บ้าน ในพื้นที่อำเภอละงู จังหวัดสตูล | ๕๐,๐๐๐.-บาท  ( กองทุนฯ ค้ามนุษย์ ) | ที่ทำการปกครองอำเภอละงู จังหวัดสตูล |
| หมายเหตุ……………………………………………………………………………………………………………………….. | | | | | | | | |

**แผนปฏิบัติการป้องกันและปราบปรามการค้ามนุษย์จังหวัดสตูล**

**ประจำปีงบประมาณ ๒๕๕๖**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ๑. ประเด็นยุทธศาสตร์ด้านการป้องกัน | | | | | | | | |
| มาตรการ | โครงการ / กิจกรรม | กลุ่มเป้าหมาย | ผลผลิต | ตัวชี้วัด | ระยะเวลาดำเนินการ | พื้นที่ดำเนินการ | งบประมาณ (แหล่งที่มา/วงเงิน) | หน่วยงานรับผิดชอบ |
| **มาตรการ ๑** รณรงค์และประชาสัมพันธ์ผ่านสื่อทุกประเภท เพื่อให้กลุ่มเป้าหมายเข้าใจถึงการเคลื่อนย้ายแรงงานอย่างปลอดภัย ความเสี่ยงของการค้ามนุษย์ และให้ความร่วมมือในการเฝ้าระวังปัญหาการค้ามนุษย์  **มาตรการ ๖**  ส่งเสริมให้มีการอบรมเผยแพร่ความรู้แก่กลุ่มเสี่ยงเพื่อมิให้ตกเป็นผู้เสียหายจากการค้ามนุษย์ | -โครงการพัฒนาทักษะชีวิต “รู้เท่าทันการค้ามนุษย์” | -เด็กและเยาวชนผู้ก้าวพลาดในสถานพินิจฯ สตูล | -เด็กและเยาวชนผู้ก้าวพลาดในสถานพินิจฯ สตูล จำนวน ๖๐ – ๑๐๐ คน | -เยาวชนในสถานพินิจฯ มีความรู้ความเข้าใจเกี่ยวกับการป้องกันและปราบปรามการค้ามนุษย์มากขึ้น  -เยาวชนเกิดทักษะและประสบการณ์จากการเรียนรู้และฝึกปฏิบัติ | ตั้งแต่เดือน ตุลาคม ๒๕๕๕ – กันยายน ๒๕๕๖ | จังหวัดสตูล | ๑๐,๐๐๐.-บาท | ศูนย์ให้ คำปรึกษากิจกรรม เพื่อสังคม |
| -โครงการอบรมเผยแพร่ความรู้ ตามพ.ร.บ.ป้องกันและปราบปรามการค้ามนุษย์ พ.ศ.๒๕๕๑ | -เด็กและเยาวชน ประชาชนทั่วไป | -เด็กและเยาวชน ประชาชนทั่วไปมีความรู้ความเข้าใจเกี่ยวกับการค้ามนุษย์ ตามพ.ร.บ.ป้องกันและปราบปรามการค้ามนุษย์ พ.ศ.๒๕๕๑ และสถานการณ์การค้ามนุษย์ในปัจจุบัน | -ร้อยละ ๘๐ ของ ผู้เข้ารับการอบรม มีความรู้ความเข้าใจเรื่องการค้ามนุษย์ตามพ.ร.บ.ป้องกันและปราบปรามการค้ามนุษย์ พ.ศ.๒๕๕๑ | ตั้งแต่เดือน ตุลาคม ๒๕๕๕ – กันยายน ๒๕๕๖ | จังหวัดสตูล | ๗๐,๐๐๐.-บาท | ศปคม.จังหวัดสตูล  (พมจ.สตูล) |
| โครงการอบรมให้ความรู้แก่กลุ่มเสี่ยงด้านการป้องกันและปราบปรามการค้ามนุษย์ในจังหวัดสตูล | -แรงงานไทย แรงงานต่างด้าว ทั้งชาย หญิง และเด็กในสถานประกอบการ จำนวน ๒๐๐ คน | -กลุ่มเสี่ยงได้รับข้อมูลข่าวสาร ด้านแรงงานที่ถูกต้องและมีประสิทธิภาพในการป้องกันตนเองไม่ให้ตกเป็นเหยื่อของขบวนการค้ามนุษย์ | -ร้อยละ ๘๐ ของผู้เข้ารับการอบรมได้รับความรู้จากข้อมูลการถูกล่อลวงจากการค้ามนุษย์ | ตั้งแต่เดือนตุลาคม ๒๕๕๕ – กันยายน ๒๕๕๖ | จังหวัดสตูล | ๙๔,๙๐๐.-บาท  ( กองทุนฯ ค้ามนุษย์ ) | ตรวจคนเข้าเมืองจังหวัดสตูล |
| หมายเหตุ……………………………………………………………………………………………………………………….. | | | | | | | | |

**แผนปฏิบัติการป้องกันและปราบปรามการค้ามนุษย์จังหวัดสตูล**

**ประจำปีงบประมาณ ๒๕๕๖**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ๑. ประเด็นยุทธศาสตร์ด้านการป้องกัน | | | | | | | | |
| มาตรการ | โครงการ / กิจกรรม | กลุ่มเป้าหมาย | ผลผลิต | ตัวชี้วัด | ระยะเวลาดำเนินการ | พื้นที่ดำเนินการ | งบประมาณ (แหล่งที่มา/วงเงิน) | หน่วยงานรับผิดชอบ |
| **มาตรการ ๒**  สร้างจิตสำนึก และเจตคติในเรื่องสิทธิมนุษยชนและกระบวนการต่อต้านการค้ามนุษย์ให้แก่ภาคีเครือข่าย และนักธุรกิจท่องเที่ยว  **มาตรการ ๖**  ส่งเสริมให้มีการอบรมเผยแพร่ความรู้แก่กลุ่มเสี่ยงเพื่อมิให้ตกเป็นผู้เสียหายจากการค้ามนุษย์ | -โครงการให้ความรู้สร้างความเข้าใจในการป้องกันและปราบปรามการค้ามนุษย์ในสถานศึกษา | -สถานศึกษาในโรงเรียนเอกชนสอนศาสนาอิสลาม จำนวน ๖ โรงเรียน  -ครูที่ดำเนินงานด้านการพัฒนาและส่งเสริมงานกิจกรรมพัฒนาผู้เรียน จำนวน ๖ โรงเรียน | - เครือข่ายการทำงานของครูและนักเรียน ๖ สถานศึกษาในปี ๒๕๕๕ – ๒๕๕๖ และขยายเครือข่ายในปีถัดไป  -กิจกรรมเชิงสร้างสรรค์ที่สามารถเข้าถึงกลุ่มเป้าหมายในแต่ละโรงเรียน | -สถานศึกษา ๖ โรงเรียนสร้างเครือข่ายเข้าร่วมกิจกรรมป้องกันการค้ามนุษย์  -เกิดผู้นำ/แกนนำ นักเรียนในสถานศึกษาจำนวน ๖ โรงเรียน | ตั้งแต่เดือน ตุลาคม ๒๕๕๕ – กันยายน ๒๕๕๖ | จังหวัดสตูล | ๑๐,๐๐๐.-บาท | ศูนย์ให้ คำปรึกษากิจกรรม เพื่อสังคม |
| -พัฒนาศักยภาพบุคลากรในการดำเนินงานป้องกันและแก้ไขปัญหาการค้ามนุษย์ | -อสม.แกนนำชุมชน | -กลุ่มเป้าหมายมีความรู้ ความเข้าใจเกี่ยวกับสิทธิ ระเบียบ กฎหมาย และพ.ร.บ.การค้ามนุษย์ | - | ตั้งแต่เดือน ตุลาคม ๒๕๕๕ – กันยายน ๒๕๕๖ | จังหวัดสตูล | ๕๐,๐๐๐.-บาท | รพ./รพ.สต. |
| หมายเหตุ……………………………………………………………………………………………………………………….. | | | | | | | | |

**แผนปฏิบัติการป้องกันและปราบปรามการค้ามนุษย์จังหวัดสตูล**

**ประจำปีงบประมาณ ๒๕๕๖**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ๒. ประเด็นยุทธศาสตร์ด้านการดำเนินคดี | | | | | | | | |
| มาตรการ | โครงการ / กิจกรรม | กลุ่มเป้าหมาย | ผลผลิต | ตัวชี้วัด | ระยะเวลาดำเนินการ | พื้นที่ดำเนินการ | งบประมาณ (แหล่งที่มา/วงเงิน) | หน่วยงานรับผิดชอบ |
| **มาตรการ ๑** เสริมสร้างศักยภาพและสมรรถนะแก่บุคลากรที่เกี่ยวข้องในการดำเนินคดีทั้งทางแพ่งและอาญา | -การคัดกรองเด็ก /เยาวชน เพื่อประสานงานคุ้มครองสวัสดิภาพและเยาวชน | -เด็ก/เยาวชนที่ต้องหาว่ากระทำความผิด | -จำนวนเด็กและเยาวชนที่ผ่านการคัดกรอง | - | ตั้งแต่เดือน ตุลาคม ๒๕๕๕ – กันยายน ๒๕๕๖ | จังหวัดสตูล | - | กลุ่มงานคดีสถานพินิจฯ สตูล |
| หมายเหตุ**………………………………………………………………………………………………………….** | | | | | | | | |

**แผนปฏิบัติการป้องกันและปราบปรามการค้ามนุษย์จังหวัดสตูล**

**ประจำปีงบประมาณ ๒๕๕๖**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ๓. ประเด็นยุทธศาสตร์ด้านการคุ้มครองช่วยเหลือ | | | | | | | | |
| มาตรการ | โครงการ / กิจกรรม | กลุ่มเป้าหมาย | ผลผลิต | ตัวชี้วัด | ระยะเวลาดำเนินการ | พื้นที่ดำเนินการ | งบประมาณ (แหล่งที่มา/วงเงิน) | หน่วยงานรับผิดชอบ |
| **มาตรการ ๓**  ส่งเสริมให้มีหน่วยบริการแบบครบวงจร ในพื้นที่ที่เป็นเส้นทางการค้ามนุษย์ในการช่วยเหลือและคุ้มครองผู้เสียหายจากการค้ามนุษย์ได้อย่างมีประสิทธิภาพ  **มาตรการ ๔**  สนับสนุนให้หน่วยงานที่ดำเนินการคุ้มครองพยาน สามารถปฏิบัติหน้าที่ในการคุ้มครองพยานได้อย่างมีประสิทธิภาพ | -โครงการป้องกันและแก้ไขปัญหาการค้ามนุษย์  ๑.การจัดตั้งศูนย์พึ่งได้  ๒.จัดตั้งทีมสหวิชาชีพในการให้ความช่วยเหลือ  ๓.ประเมินปัญหาและความต้องการเพื่อให้การช่วยเหลือ | -ผู้ที่ถูกกระทำ | -ผู้ถูกกระทำเข้าถึงบริการเพิ่มขึ้น | -ผู้ถูกกระทำเข้าถึงบริการเพิ่มขึ้น | ตั้งแต่เดือนตุลาคม ๒๕๕๕ – กันยายน ๒๕๕๖ | จังหวัดสตูล | - | -รพ./รพ.สต. |
| **มาตรการ ๖**  ส่งเสริมการมีส่วนร่วมของราชการส่วนท้องถิ่นและชุมชนของผู้เสียหายในการดูแลภายหลังการส่งกลับ | -โครงการประชาสัมพันธ์และติดตามเหยื่อภายหลังคืนสู่ครอบครัวเพื่อป้องกันและปราบปรามการค้ามนุษย์ | -ประชาชนทั่วไป  ผู้เข้ารับการบริการ | - | -ร้อยละ ๘๐ ของผู้เข้ารับบริการจากหน่วยงานได้รับการติดตามเหยื่อการค้ามนุษย์ภายหลังคืนสู่ครอบครัว | ตั้งแต่เดือน ตุลาคม ๒๕๕๕ – กันยายน ๒๕๕๖ | จังหวัดสตูล | ๒๓๓,๖๕๐.-บาท | บ้านพัก เด็กฯ สตูล |
| หมายเหตุ**………………………………………………………………………………………………………….** | | | | | | | | |

**แผนปฏิบัติการป้องกันและปราบปรามการค้ามนุษย์จังหวัดสตูล**

**ประจำปีงบประมาณ ๒๕๕๖**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ๔.ประเด็นยุทธศาสตร์ด้านการพัฒนากลไกเชิงนโยบายและการขับเคลื่อน | | | | | | | | |
| มาตรการ | โครงการ / กิจกรรม | กลุ่มเป้าหมาย | ผลผลิต | ตัวชี้วัด | ระยะเวลาดำเนินการ | พื้นที่ดำเนินการ | งบประมาณ (แหล่งที่มา/วงเงิน) | หน่วยงานรับผิดชอบ |
| **มาตรการ ๕** ทบทวนและประเมินสถานการณ์การค้ามนุษย์ทั้งภายในและภายนอกประเทศเพื่อพัฒนากระบวนงานให้สอดคล้องกับสถานการณ์และพระราชบัญญัติป้องกันและปราบปรามการค้ามนุษย์ พ.ศ.๒๕๕๑ | -โครงการป้องกันและแก้ไขปัญหาการค้ามนุษย์  ๑.การประชุมคณะกรรมการฯเพื่อร่วมกันวิเคราะห์สถานการณ์ สภาพปัญหา และกำหนดแนวทางการดำเนินงาน ให้สอดคล้องกับนโยบาย ยุทธศาสตร์ของกรม และสภาพปัญหาของจังหวัด | -จนท.สสจ.และหน่วยงานที่เกี่ยวข้อง | - | - | ตั้งแต่เดือน ตุลาคม ๒๕๕๕ – กันยายน ๒๕๕๖ | จังหวัดสตูล | ๑๕,๐๐๐.-บาท | สสจ. |
|  | ๒.การติดตาม สนับสนุนการดำเนินงานเป็นระยะๆ เพื่อให้บรรลุตัวชี้วัด | -บุคลากรสาธารณะสุข | - | - | ตั้งแต่เดือน ตุลาคม ๒๕๕๕ – กันยายน ๒๕๕๖ | จังหวัดสตูล | ๒,๐๐๐.-บาท | สสจ. |
| หมายเหตุ**………………………………………………………………………………………………………….** | | | | | | | | |

**แผนปฏิบัติการป้องกันและปราบปรามการค้ามนุษย์จังหวัดสตูล**

**ประจำปีงบประมาณ ๒๕๕๖**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ๔.ประเด็นยุทธศาสตร์ด้านการพัฒนากลไกเชิงนโยบายและการขับเคลื่อน | | | | | | | | |
| มาตรการ | โครงการ / กิจกรรม | กลุ่มเป้าหมาย | ผลผลิต | ตัวชี้วัด | ระยะเวลาดำเนินการ | พื้นที่ดำเนินการ | งบประมาณ (แหล่งที่มา/วงเงิน) | หน่วยงานรับผิดชอบ |
| **มาตรการ ๕** ทบทวนและประเมินสถานการณ์การค้ามนุษย์ทั้งภายในและภายนอกประเทศเพื่อพัฒนากระบวนงานให้สอดคล้องกับสถานการณ์และพระราชบัญญัติป้องกันและปราบปรามการค้ามนุษย์ พ.ศ.๒๕๕๑  **มาตรการ ๗**  ส่งเสริมศักยภาพให้กับองค์กรปกครองส่วนท้องถิ่นในการวางมาตรการ และการดำเนินงาน ร่วมกับเครือข่ายประชาคมที่เกี่ยวข้องจากทุกภาคส่วน เพื่อป้องกัน เฝ้าระวัง สืบเสาะ ติดตาม และช่วยเหลือผู้ที่ตกเป็นผู้เสียหายจากการค้ามนุษย์ รวมทั้งการติดตาม เฝ้าระวัง ควบคุมบุคคลหรือนิติบุคคลผู้กระทำความผิด จากการกระทำผิดซ้ำ | -จัดประชุม คณะอนุกรรมการศูนย์ปฏิบัติการป้องกันและปราบปรามการค้ามนุษย์จังหวัดสตูล | -คณะอนุกรรมการ ศปคม.จังหวัด จำนวน ๒๒ คน | -อำนวยการ สั่งการ กำกับดูแล ติดตามการดำเนินงาน  ดำเนินการ โดยคณะทำงาน ทีมสหวิชาชีพ รวมทั้ง แต่งตั้งคณะทำงานและดำเนินการอื่นๆ ที่เกี่ยวข้องได้ตามความเหมาะสม เพื่อป้องกันและปราบปรามการค้ามนุษย์ในจังหวัดสตูล | ๑.จัดประชุม คณะอนุกรรมการฯอย่างน้อย ๓ ครั้ง  ๒.มีแผนงานประจำปีและมาตรการในการป้องกันและแก้ไขปัญหาการค้ามนุษย์จังหวัดสตูล | -ครั้งที่ ๑ ม.ค.๕๖  -ครั้งที่ ๒  เม.ย.๕๖  -ครั้งที่ ๓ ส.ค.๕๖ | -ห้องประชุมโต๊ะหยงกง ศาลากลางจังหวัดสตูล | ๕๓,๗๐๐.-บาท (เบี้ยประชุมคณะฯ)  ๓,๐๐๐.-บาท  (ค่าใช้จ่ายในการประชุม) | ศปคม.จังหวัดสตูล  (พมจ.สตูล) |
| หมายเหตุ**………………………………………………………………………………………………………….** | | | | | | | | |

**แผนปฏิบัติการป้องกันและปราบปรามการค้ามนุษย์จังหวัดสตูล**

**ประจำปีงบประมาณ ๒๕๕๖**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ๕. ประเด็นยุทธศาสตร์ด้านการพัฒนาและบริหารข้อมูล | | | | | | | | |
| มาตรการ | โครงการ / กิจกรรม | กลุ่มเป้าหมาย | ผลผลิต | ตัวชี้วัด | ระยะเวลาดำเนินการ | พื้นที่ดำเนินการ | งบประมาณ (แหล่งที่มา/วงเงิน) | หน่วยงานรับผิดชอบ |
| **มาตรการ ๒** สร้างความร่วมมือให้เครือข่ายนำเข้าข้อมูลอย่างต่อเนื่องและสม่ำเสมอ  **มาตรการ ๖**  พัฒนาช่องทางให้ประชาชนทั่วไปเข้าถึงข่าวสารข้อมูลที่ควรรู้ทั้งสิทธิ บทบาท หน้าที่และกรณีที่ควรเฝ้าระวัง  **มาตรการ ๑๑**  ส่งเสริม/สนับสนุนการจัดเวทีแลกเปลี่ยนข้อมูล/ข่าวสารระหว่างภาคีเครือข่ายทั้งระดับภูมิภาค ระดับประเทศและระดับพื้นที่ | -โครงการศึกษาและค้นหาเครือข่ายการทำงานด้านการป้องกันและปราบปรามการค้ามนุษย์จังหวัดสตูล | -สถานศึกษาจังหวัดสตูล  -องค์กรภาครัฐ/ ภาคเอกชน  -อาสาสมัคร | -จำนวนเครือข่ายที่เกิดขึ้น  -จำนวนอาสาสมัครและผู้ที่สนใจ | -ร้อยละ ๙๐ เกิด เครือข่ายการทำงานด้านการป้องกันและปราบปราม การค้ามนุษย์  -ร้อยละ ๙๐ เกิด อาสาสมัครเป็นเครือข่ายอาสาสมัครมีความรู้และประสบการณ์ด้านการป้องกันและปราบปรามการค้ามนุษย์มากขึ้น | ตั้งแต่เดือน ตุลาคม ๒๕๕๕ – กันยายน ๒๕๕๖ | จังหวัดสตูล | ๑๐,๐๐๐.-บาท | ศูนย์ให้ คำปรึกษากิจกรรม เพื่อสังคม |
| หมายเหตุ**………………………………………………………………………………………………………….** | | | | | | | | |