**ข้อเสนอแนะของผู้ตรวจราชการรอบที่ ๒**

๑) ศูนย์พัฒนาครอบครัวในชุมชน เป็นกลไกสำคัญในระดับพื้นที่หน่วยงานควรบูรณาการงานทุกด้านของกระทรวงและเพิ่มศักยภาพให้ ศพค. มีความรู้งานของกระทรวง รวมถึงกฎหมายที่เกี่ยวข้อง เร่งรัดจัดกิจกรรมตามงบประมาณที่ได้รับ ประสานแจ้งคณะกรรมการศูนย์พัฒนาครอบครัวในชุมชนพิจารณาหากต้องการจัดกิจกรรมอื่นที่เกี่ยวข้องกับความเข้มแข็งของครอบครัวให้จัดทำโครงการเพิ่มเติมส่งให้สำนักงานพัฒนาสังคมและความมั่นคงของมนุษย์จังหวัด

ตอบ

๑.๑) จัดอบรมเชิงปฏิบัติการพัฒนาทักษะคุ้มครองและช่วยเหลือด้านสตรีและครอบครัว กลุ่มเป้าหมาย คณะทำงานศูนย์พัฒนาครอบครัว ศูนย์ละ ๒ คน จำนวน ๑๕๑ ศูนย์ รวม ๓๐๒ คน จัดอบรมเป็น ๓ รุ่น เมื่อวันที่ ๒๔-๒๖ มิถุนายน ๒๕๕๕ ณ ห้องประชุมชั้น ๓ ศาลากลางจังหวัดกาฬสินธุ์

๑.๒) โครงการพัฒนาสถาบันครอบครัวให้มีความเข้มแข็งอย่างยั่งยืน โดยองค์กรประชาสังคมจังหวัดกาฬสินธุ์ องค์กรสาธารณประโยชน์ ขอรับการสนับสนุนจาก กสจ.เชิงประเด็น โดยมีวัตถุประสงค์เพื่อประสานความร่วมมือ การดำเนินโครงการอย่างบูรณาการระหว่างภาคประชาสังคมและภาครัฐ ในกระบวนการเสริมสร้างความเข้มแข็งให้ครอบครัวอย่างยั่งยืน โดยเน้นกิจกรรมอบรมพัฒนาศักยภาพคณะทำงานศูนย์พัฒนาครอบครัวในชุมชนอย่างมืออาชีพ โดยได้มีการอบรมการจัดเก็บข้อมูลมาใช้เป็นฐานการดำเนินกิจกรรมและการพัฒนา ศพค.สู่มาตรฐานระดับดี ดีเด่น รวมทั้งการพัฒนา ศพค.ให้เป็นองค์กรสาธารณประโยชน์เพื่อจัดทำแผนครอบครัวระดับตำบล ในการป้องกัน แก้ไข และเสริมสร้างความเข้มแข็งให้ครอบครัว

๑.๓) การบูรณาการงานด้านครอบครัวโครงการคนดี สุขภาพดี รายได้ดี ซึ่งเป็นโครงการตามแผนพัฒนาจังหวัดกาฬสินธุ์ โดยสำนักงานพัฒนาสังคมและความมั่นคงของมนุษย์จังหวัดกาฬสินธุ์ รับผิดชอบ ๓ ตัวชี้วัด จากตัวชี้วัดทั้งหมด ๑.ท้องถิ่นและชุมชนมีกิจกรรมส่งเสริมและเชิดชูคนดี ๒.ชุมชนมรกี่จัดตั้งเครือข่ายจิตอาสา มีระบบสวัสดิการชุมชนในการช่วยเหลือเกื้อกูลกัน ๓.ชุมชนมีกิจกรรมการป้องกันและแก้ไขปัญหาการมีเพศสัมพันธ์และการตั้งครรภ์ในวัยอันไม่พึงประสงค์

๑.๔) ร่วมเดินรณรงค์ตามนโยบายรัฐบาลและระเบียบวาระจังหวัด “จังหวัดกาฬสินธุ์ ไม่ยุ่งเกี่ยวกับยาเสพติด” เมื่อวันที่ ๒๘ เมษายน ๒๕๕๕ และวันที่ ๖ สิงหาคม ๒๕๕๕

๑.๕) การจัดทำแผนพัฒนาจังหวัดปี ๒๕๕๗-๒๕๖๐ ผลการประเมินศักยภาพการพัฒนาในปัจจุบันและโอกาสพัฒนาในอนาคตของจังหวัด จุดอ่อนปัญหาด้านสังคมส่งผลต่อการพัฒนาในด้านต่างๆ ได้แก่ ปัญหาเด็กและเยาวชนมีพฤติกรรมที่ไม่เหมาะสม ปัญหาครอบครัว ปัญหาสุขภาพอนามัย ปัญหาความไม่ปลอดภัยในชีวิตและทรัพย์สิน ปัญหาการศึกษา เป็นต้น โดย พมจ.ได้นำเสนอโอกาสมีศูนย์พัฒนาครอบครัวในชุมชนและศูนย์การเรียนรู้เพื่อครอบครัวเข้มแข็งเป็นทุน และประเด็นยุทธศาสตร์จังหวัดในปี ๒๕๕๗-๒๕๖๐ ได้เลือกยุทศาสตร์การพัฒนาคน สังคม เศรษฐกิจ และสิ่งแวดล้อม

๒) การดำเนินงานโครงการสร้างพลังเยาวชนไทยร่วมใจพัฒนาชาติ ควรจัดทำทำเนียบรุ่นของสภาเด็กฯ ให้เป็นปัจจุบันอยู่เสมอเพื่อใช้ในการติดต่อประสานงาน ส่งเสริมให้มีระบบพี่เลี้ยงสร้างเยาวชนเป็นตัวแทนรองรับเพื่อมิให้ขาดช่วงการทำงาน โดยหน่วยงาน (พมจ.) ทำหน้าที่เป็นพี่เลี้ยงจัดหากิจกรรม และสถานที่ ให้เด็กและเยาวชนได้ทำร่วมกันอย่างต่อเนื่อง

ตอบ

๒.๑) จัดเก็บข้อมูลสภาเด็กและเยาวชนในทุกระดับ (ตำบล,อำเภอ,จังหวัด) เพื่อใช้ในการติดต่อประสานงาน

๒.๒) สนับสนุนเครือข่ายองค์กรภาครัฐ ภาคเอกชนเข้ามามีส่วนร่วมในการจัดกิจกรรมสภาเด็กและเยาวชน และสร้างแกนนำเด็กและเยาวชนรองรับการเปลี่ยนแปลงคณะบริหารสภาเด็กและเยาวชน ในช่วงหมดวาระเพื่อให้สามารถสานต่องานได้อย่างต่อเนื่อง

๓) การดำเนินงานโครงการกองทุนส่งเสริมการจัดสวัสดิการสังคม การเขียนโครงการขอรับงบประมาณขององค์กรต่างๆ ขอให้เขียนวัตถุประสงค์ตรงประเด็นสอดคล้องกับสถานการณ์ ความต้องการของกลุ่มเป้าหมายในพื้นที่ โดยไม่ให้ซ้ำซ้อนกับกองทุนอื่นๆ มีการติดตามและรายงานผลการดำเนินกิจกรรมให้ส่วนกลางทราบ

ตอบ

๓.๑) สำนักงานพัฒนาสังคมและความมั่นคงของมนุษย์จังหวัดกาฬสินธุ์ ได้มีการประชาสัมพันธ์และให้ความรู้ความเข้าใจ อธิบานขั้นตอนอย่างละเอียดในการเขียนโครงการขอรับเงินกองทุนส่งเสริมการจัดสวัสดิการสังคม (แบบ กสส.๐๑) เน้นวัตถุประสงค์สอดคล้องกับสถานการณ์จังหวัดกาฬสินธุ์ ปัจจุบันปัญหายาเสพติดและการตั้งครรภ์ไม่พึงประสงค์

๓.๒) วันที่ ๒๗ กรกฎาคม ๒๕๕๕ มอบเงินกองทุนส่งเสริมการจัดสวัสดิการสังคม แยกเป็นโครงการเชิงประเด็น ๑ โครงการ และเชิงพื้นที่ ๑๑ โครงการ กำชับให้องค์กรสวัสดิการสังคมต่างๆ รีบดำเนินการตามโครงการให้แล้วเสร็จภายในเดือนกันยายน ๒๕๕๕ โดยขอความร่วมมือเครือข่ายแจ้งกำหนดการเพื่อจะได้ร่วมกิจกรรมและติดตามการดำเนินงานของแต่ละแห่ง

๓.๓) องค์กรสวัสดิการสังคม เพื่อดำเนินการแล้วเสร็จในรายงานผลการปฏิบัติงานและการใช้จ่ายเงินกองทุนฯ ตามแบบ กสส.๐๓ และจะให้ทุกองค์การสวัสดิการสังคม ดำเนินผลการดำเนินงานถึงอนุกรรมการบริหารกองทุนฯ ในคราวต่อไป

๓.๔) สำนักงานพัฒนาสังคมและความมั่นคงของมนุษย์จังหวัดกาฬสินธุ์ จัดรวบรวมเอกสารผลการดำเนินงานขององค์การสวัสดิการสังคมให้ส่วนกลางต่อไป

๓.๕) คณะอนุกรรมการรับรองมูลนิธิ สมาคม หรือองค์การภาคเอกชนเป็นองค์การสาธารณประโยชน์ และรับรององค์กรภาคประชาชนเป็นองค์กรสวัสดิการชุมชนจังหวัดกาฬสินธุ์ ครั้งที่ ๑/๒๕๕๕ เมื่อวันที่ ๒๐ สิงหาคม ๒๕๕๕ เวลา ๐๙.๓๐ น. ณ ห้องประชุม ๔/๒ ศาลากลางจังหวัดกาฬสินธุ์ คณะอนุกรรมการฯ มีมติเห็นควรรับรองให้จดเป็นองค์กรสวัสดิการชุมชน จำนวน ๕ องค์กร และเป็นองค์การสาธารณประโยชน์ จำนวน ๒๓ แห่ง

๔) ขอให้ทุกหน่วยงานบูรณาการการดำเนินงานร่วมกัน มองภาพรวมการดำเนินงานเพื่อกลุ่มเป้าหมายของกระทรวง จัดให้มีการประชุม พบปะ แลกเปลี่ยนข้อคิดเห็น รวมถึงวางแผนปฏิบัติงานร่วมกันอย่างสม่ำเสมอ พร้อมทั้งให้ความสำคัญต่อการส่งเสริมภาคประชาชนให้ตระหนัก และเข้ามามีส่วนร่วมในการป้องกัน แก้ไขปัญหาสังคมของชุมชน

ตอบ หน่วยงาน พม.จังหวัดกาฬสินธุ์ มีการจัดประชุมพบปะหารือการปฏิบัติงานร่วมกันของหัวหน้าหน่วยงานและหัวหน้ากลุ่ม/ฝ่ายอย่างสม่ำเสมอ และวางแผนบูรณาการโครงการ/กิจกรรมที่สำคัญต่างๆ ร่วมกันอย่างต่อเนื่องเป็นประจำทุกปีงบประมาณ ทั้งในส่วนของภารกิจกระทรวงและภารกิจของจังหวัด